ЧЕТИРИДЕСЕТО НАРОДНО СЪБРАНИЕ
Комисия по земеделието и горите

ПРОЕКТ!
РАБОТЕН ДОКЛАД
за второ гласуване

З  А  К  О  Н
ЗА ИЗМЕНЕНИЕ И ДОПЪЛНЕНИЕ НА
ЗАКОНА ЗА ЖИВОТНОВЪДСВОТО
(Обн., ДВ, бр. 65 от 2000 г.; изм., бр. 18 от 2004 г., бр. 87 и 105 от 2005 г. и бр. 30, 34 и 80 от 2006 г. )

§ 1. В чл. 1 се правят следните изменения и допълнения:
1. В т. 3 след думите „селскостопански животни” се добавя „сперма, яйцеклетки, ембриони”.
2. В т. 5 след думата “статута” съюзът “и” се заменя със запетая, а след думата “дейността” се добавя “и подпомагането”.

Предложение на н.п. Евдокия Манева и н.п. Васил Паница

Текстът на чл. 1, т. 1 се редактира "развъдната дейност и репродукцията в животновъдството. "

§ 2. В чл. 3 ал. 2 се изменя така:
„(2) Изпълнителната агенция по селекция и репродукция в животновъдството към министъра на земеделието и горите:
1. осъществява държавната политика в областта на селекцията и репродукцията;
2. е Национален координатор по управление и съхранение на генетичните ресурси;
3. управлява Националната ген-банка и държавните станции за изкуствено осеменяване."

Предложение на н.п. Пенко Атанасов

1. В § 2, чл.3, ал.2, т.1 думата "осъществява" да се замени с думата "провежда".
2. Точка 2 на същия параграф, член и алинея текста да отпадне и придобие следното съдържание: "контролира методически дейността на развъдните асоциации и управлението и съхранението на генетичните ресурси.

3. Точка 3 на § 2,чл.3,ал.2 да се промени както следва: "контролира състоянието на Националната ген-банка и станциите за изкуствено осеменяване".

Предложение на н.п. Евдокия Манева и н.п. Васил Паница

Текстът на §2 отпада
В чл. 3, ал. 1 думата "осъществява" се заменя с "провежда".
	В ал. 2 думата "провежда", се заменя с "осъществява", а в края на изречението се добавя "и поддържа Националната ген-банка". 

Предложение на н.п. Юксел Хатиб
По §2
Член 3 се изменя така:              
 „Чл. 3. (1) Министърът на земеделието и горите осъществява държавната политика в областта на животновъдството.”  
(2) Областните дирекции "Земеделие и гори" към министъра на земеделието и горите провеждат на територията на областта държавната политика по отношение на отглеждането и възпроизводството на селскостопанските животни, производството и търговията с животински и биологични продукти.”

Предложение на н.п. Венцислав Върбанов
По § 2.
Член 3 се изменя така:
“Чл. 3. Министърът на земеделието и горите осъществява държавната политика в областта на животновъдството.“

§ 3. Член 4 се изменя така:
„Чл. 4. (1) Създава се Съвет за внедряване на научно-приложни разработки в областта на животновъдството към Националния център за аграрни науки като консултативен орган към министъра на земеделието и горите.
(2) Съветът за внедряване на научно-приложни разработки в областта на животновъдството подпомага министъра на земеделието и горите при осъществяване на държавната политика в животновъдството.
(3) Министърът на земеделието и горите определя състава на Съвета за внедряване на научно-приложни разработки в областта на животновъдството и издава правилник за организацията и дейността му.”

Предложение на н.п. Венцислав Върбанов
По § 3.
Член 4   се изменя така:
“Чл. 4. (1) Създава се съвет по животновъдство, като консултативен орган към Министъра на земеделието и горите.
(2) Съветът по животновъдство подпомага министъра на земеделието и горите при разработване и осъществяване на държавната политика в областта на животновъдството.
(3) Съветът по животновъдство  има следния състав: Председател – Министъра на земеделието, и по един представител от Министерство на земеделието и горите, Националния център за аграрни науки, Изпълнителната агенция по селекция и репродукция в животновъдството, Националната ветеринарно-медицинска служба, всички регистрирани развъдни организации по чл.29 ал.1, браншови животновъдни организации, продуктовите бордове, Тракийски университет – Стара Загора и Аграрния университет – Пловдив.
(4) Министъра на земеделието и горите издава правилник за организацията и дейността на Съвета по животновъдство.”

Предложение на н.п. Пенко Атанасов

В § 3, чл.4, ал.1 след думата "съвет" да се добави "по животновъдство и", като след "разработки" отпадне текста "в областта на животновъдството към Националния център за аграрнинауки".
- В ал.2 да се направи следната корекция: след "съветът" да се добави "по животновъдство " И след "разработки" да отпаднат думите "в областта на животновъдството".
- В ал.3 след думата "съвета" да отпаднат думите "за внедряване на научно-приложни разработки в областта на животновъдството" .

Предложение на н.п. Евдокия Манева и н.п. Васил Паница

В чл. 4 текстът на ал. 1 придобива следната редакция:
"Чл. 4 (1) Създава се Съвет по животновъдство като консултативен орган към министъра на земеделието и горите."
	В ал. 2 наименованията на съвета се заменя със Съвет по животновъдство.
	Създава се нова ал. 3 със следния текст:
"(3) Съветът по животновъдство изготвя становища по стратегии, програми, планове и нормативни актове в областта на животновъдството, предлага мерки за развитие на животновъдството, за подобряване практиките при стимулирането му, за подобряване взаимодействието с животновъдните организации и др."
Ал.3 става ал. 4

Предложение на н.п. Юксел Хатиб
Параграф 3 да отпадне.

Предложение на н.п. Юксел Хатиб
	
	Създава се § 3а.
“§ 3а. Създава се чл. 4а:
„Чл. 4а. (1) Създава се Съвет за внедряване на научно-приложни разработки в областта на животновъдството към Националния център за аграрни науки. 
(2) Съветът за внедряване на научно-приложни разработки в областта на животновъдството подпомага министъра на земеделието и горите при осъществяване на държавната политика в животновъдството.
(3) Министърът на земеделието и горите определя състава на Съвета за внедряване на научно-приложни разработки в областта на животновъдството и издава правилник за организацията и дейността му.”

§ 4. В чл. 5 т. 3 се отменя.

Предложение на н.п. Венцислав Върбанов
 По § 4.
Член 5 се изменя така:
“Чл. 5. Животновъдните организации са: 
	 1. развъдните  организации. 
 2. браншовите животновъдни организации; 

Предложение на н.п. Пенко Атанасов

В § 4 се създава нов чл. 5:
“Чл. 5. /1/ "Животновъдните организации и междупрофесионални сдружения в областта на животновъдството, регистрирани по ЗЮЛНЦ подпомагат своите членове и съдействат за развитие на животновъдството, подобряване качеството на продукцията, защита и контрол на произхода и автентичността на произвежданите и търгувани животински продукти.
/2/ Животновъдни организации и междупрофесионалнисдружения в животновъдството са:
I.Развъдни асоциации.
2.Браншови асоциации и съюзи.
3.Продуктови бордове.
/3/ Животновъдните организации и междупрофесионалните сдружения по ал.2, т.1 ,т.2 и т.3, регистрирани в обществена полза, се подпомагат финансово и имуществено от държавата при стартиране на дейността им и при изпълнение на определени задачи, проекти или дейности с животновъдна насоченост".

Предложение на н.п. Евдокия Манева и н.п. Васил Паница

В § 4 се добавя следния текст: 
"а т. 1 се изменя така:
	т. 1. развъдните организации"

Предложение на н.п. Юксел Хатиб
По § 4
В чл. 5 т. 1 се изменя  така:
„1. развъдните организации;”
           
(В целият закон думите „асоциация” и „асоциации” да се заменят с „организация” и „организации”). 

§ 5. Член 6 се изменя така:
„Чл. 6. Животновъдните организации и продуктовите бордове са сдружения, регистрирани при условията и по реда на Закона за юридическите лица с нестопанска цел, в обществена полза. Те се създават за развитие на животновъдството, подобряване качеството на продукцията, защита и контрол на произхода и автентичността на произвежданите и търгуваните животински продукти.”

	Предложение на н.п. Венцислав Върбанов
По § 5.
В чл. 6 думите  “в обществена полза” да отпаднат.

Предложение на н.п. Юксел Хатиб
По §5
В чл. 6 думите  “в обществена полза” да отпаднат.

§ 6. В чл. 8 се правят следните изменения и допълнения:
1. В ал. 2 се създава т. 3: 
„3. Министърът на земеделието и горите ежегодно определя със заповед случаите, в които Изпълнителната агенция по селекция и репродукция в животновъдството осъществява селекция и репродукция в животновъдството.”
2. Алинея 3 се изменя така:
“(3) Изпълнителната агенция по селекция и репродукция в животновъдството упражнява контрол върху дейността на развъдните асоциации при условия и по ред, определени с наредба на министъра на земеделието и горите.”
3. Алинея 4 се отменя.
4. В ал. 5 след думата „животновъдство” текстът до края се заличава.

Предложение на н.п. Пенко Атанасов

В § 6, чл.8, ал.2 предлагаме следното изменение:
Да отпадне т.2.
В ал.3 да се направи следната редакция: вместо предложения текст да се впише текста: "Министърът на земеделието и горите определя с наредба условията и реда за упражняване контрол върху дейността на развъдните асоциации".

Предложение на н.п. Евдокия Манева и н.п. Васил Паница

В § 6 се правят следните изменения:
а) В чл. 8, ал. 1 думата "асоциации" се заменя с "организации".
б) В ал. 2, т. 1 се изменя така: "развъдните организации, регистрирани по чл. 29, ал. 1 ".
в) Текстът на т. 1, отнасящ се за чл. 8, ал. 2, т. 3 да отпадне.
г) В ал. 3 думата "асоциации" се заменя с "организации", както и във всички предлагани нови текстове.

Предлагаме нова редакция на чл. 8, както следва: 
"Чл. 8. (1) Развъдните организации са юридически лица с нестопанска цел, извършващи развъдна дейност.
(2) Развъдна организация се учредява въз основа на свободна инициатива на физически и юридически лица, които си поставят за цел съхранение, генетично усъвършенствуване или устойчиво използване на животински генетичен ресурс в животновъдството на Република България.
	(3) Развъдна дейност се осъществява по видове и породи животни от развъдни организации.
(4) Развъдна дейност се извършва от всеки юридически субект в Република България, който е представил и защитил в Министерството на земеделието и горите развъдна програма и получил регистрация по чл. 29.
(5) Развъдна програма се разработва за съществуваща или интродуцирана порода селскостопански животни, а така също и за създаване на нова порода.
(6) Развъдната програма може да има за цел:
1. съхранение на животински генетичен ресурс
2. генетично усъвършенствуване на животински генетичен ресурс 
3. всяка друга цел допринасяща за устойчиво използване на
генетичния ресурс
(7) Разработването на развъдна програма се възлага на управителния орган на развъдната организация.
(8) За финансиране на дейността си развъдните организации набират средства от:
1. членски внос
2. целеви вноски
3. целеви субсидии от Държавен фонд "Земеделие"
4. дарения, помощи и други привлечени средства
5. средства от международни финансови институции, програми и организации.
6. други приходи реализирани по законов ред
	(10) Министърът на земеделието и горите осъществява надзор върху дейността на развъдните асоциации в животновъдството.

Предложение на н.п. Юксел Хатиб
По §6
Член 8 се се изменя така:
 „Чл. 8. (1) Развъдните организации са юридически лица, които отговарят на условията на този закон. 
(2) Селекцията и репродукцията при селскостопанските животни се извършват от:
1. развъдните организации, получили Удостоверение за регистрация по чл. 29, ал. 1;
2. Изпълнителната агенция по селекция и репродукция в животновъдството - в срок до 31 декември 2006 г. 
(3) Контролът на продуктивните качества и определянето на развъдната стойност на селскостопанските животни се извършват от развъдните организации под контрола на Изпълнителната агенция по селекция и репродукция в животновъдството. 
(4) Изпълнителната агенция по селекция и репродукция в животновъдството извършва дейностите по ал. 2, когато тези дейности не се извършват от развъдните асоциации или им е отнето разрешението по чл. 32 
 (5) Министърът на земеделието и горите осъществява надзор върху цялостната дейност по селекцията и репродукцията в животновъдството. 
(6) Условията и редът за извършване на дейностите по ал. 2 се определят с наредби на министъра на земеделието и горите.”

Предложение на н.п. Венцислав Върбанов
По § 8.
Член 8 се изменя така:
“Чл. 8. (1) Развъдните организации са юридически лица с нестопанска цел извършващи развъдна дейност.
 (2) Развъдна организация се учредява възоснова на свободна инициатива на физически и юридически лица, които си поставят за цел съхранение, генетично усъвършенствуване или устойчиво използване на животински генетичен ресурс в животновъдството на Република България.
 (3) Развъдна дейност се осъществява по видове и породи животни.  
 (4) Развъдна дейност се извършва от всеки юридически субект в Република България, който е представил и защитил в Министерството на земеделието и горите селекционна програма и получил Регистрация по чл. 29, ал.1.  
 (5) Селекционна програма се разработва за съществуваща или  интродуцирана порода селскостопански животни, а така също и за създаване на  нова порода. 
(6) Селекционната програма може да има за цел:
 1. Съхранение на животински генетичен ресурс
 2. Генетично усъвършенствуване на животински генетичен ресурс
3. Всяка друга цел допринасяща за устойчиво използване на генетичния ресурс
(7) Разработването на Селекционна програма се възлага от управителния орган на развъдната организация.
(8) Селекционната програма се разработва от един или няколко специалисти по животновъдство – зооинженери, получили възложение (задание) от управителен орган на развъдна организация.”

§ 7. В чл. 10 се правят следните изменения и допълнения:
1. Алинея 3 се изменя така:
“(3) Продуктовите бордове:
1. участват в изготвянето на стратегии за развитието на съответния сектор;
2. участват в изготвянето на годишни доклади за състоянието на съответния сектор;
3. участват в разработването на нормативни актове;
4. извършват практически наблюдения върху производството, работните и технологичните условия и правят пазарни проучвания;
5. предлагат и подпомагат усъвършенстването на структурите и технологиите;
6. правят предложения пред министъра на земеделието и горите за разпределение на квоти за производство и експорт на животински продукти;
7. организират квалификационни курсове и извършват обучение съвместно с преподаватели от научни институти съгласно нормативните актове за окачествители, класификатори и специализирани изпълнителски кадри;
8. осъществяват и други функции, определени с техните устави.”
2. Създават се ал. 4, 5 и 6:
“(4) Организацията и дейността на бордовете се уреждат с устав.
(5) Продуктовите бордове сътрудничат и информират държавните контролни органи за резултатите от дейността си.
(6) Органите на местното самоуправление, централните и териториалните органи на изпълнителната власт си взаимодействат с продуктовите бордове за постигане целите на закона. В рамките на това сътрудничество те си предоставят необходимата информация."

Предложение на н.п. Пенко Атанасов
В § 7, чл.10, ал.З, т.З след "нормативни актове" да се добави "проекти и програми на национално и регионално ниво за развитие и подпомагане на отделните сектори."
Точка 6,чл.10, ал.3 след "животновъдни продукти" да се добави "за подпомагане на секторите ".
- в ал.5 след думата "бордове" думите "сътрудничат и информират" да се заместят с думите "съвместно с", а след "органи" да се добави следния текст: "извършват проверки, относно производството и качеството на животинските продукти, сътрудничат си и взаимно се информират" .

§ 8. Създават се чл. 10а и 10б:
“Чл. 10а. Министерският съвет, областните управители и общинските съвети предоставят на животновъдните организации по чл. 5 и на продуктовите бордове за безвъзмездно ползване помещения – частна държавна или частна общинска собственост, необходими за осъществяване на дейността им, по реда на Закона за държавната собственост и на Закона за общинската собственост.
Чл. 10б. (1) Безвъзмездно право на ползване на имоти - частна държавна собственост, може да се учреди на животновъдните организации по чл. 5 и на продуктовите бордове със съгласието на Министерския съвет по предложение на министъра на регионалното развитие и благоустройството и министъра на земеделието и горите.
(2) Имотите и вещите, предоставени за ползване на животновъдните организации и продуктовите бордове, не могат да се отдават под наем, да се преотстъпват за ползване, да се ползват съвместно по договор с трети лица, да се включват в имуществото на търговски дружества, както и да се използват не по предназначение.
(3) При нарушаване на забраните по ал. 2 предоставените имоти и вещи на животновъдни асоциации и продуктовите бордове по реда на ал. 1 се отнемат със заповед на министъра на земеделието и горите, а сключеният договор за ползване се прекратява. 
(4) Животновъдните организации и продуктовите бордове носят отговорност за опазване на имуществото по ал. 1. Те са длъжни да го застраховат."

Предложение на н.п. Пенко Атанасов

В чл.10б, ал.1 след "организации" да отпадне "по чл.5" и след "продуктовите бордове" да се добави "регистрирани в обществена полза" .

§ 9. Член 11 се изменя така:
“Чл. 11. Животновъдните организации по чл. 5 и продуктовите бордове могат да извършват дейности, свързани с изпълнението на функциите им по този закон, по възлагане от Министерския съвет, министерствата, агенциите и от други държавни органи по  реда на Закона за обществените поръчки.”

Предложение на н.п. Пенко Атанасов
В § 9, чл.11 след "организации" да отпаднат думите "по чл.5", както и след "дейности" да отпаднат думите "свързани с изпълнението на функциите им " и след "закон" вместо "по" се запише думата"чрез".

§ 10. Членове 11а - 11л се отменят.

§ 11. Член 12 се изменя така:
“Чл. 12. (1) За финансиране на дейността си животновъдните организации, регистрирани като сдружения за осъществяване на дейност в обществена полза,  набират средства от:
1. собствени приходи, които се формират от членски внос и от консултантска дейност;
2. дарения, помощи и други привлечени средства;
3. средства от международни финансови институции, програми и организации;
4. целеви субсидии от Държавен фонд „Земеделие”.
(2) Развъдните асоциации, получили разрешение по чл. 29, ал. 1, регистрирани като сдружения за осъществяване на дейност в обществена полза, за осъществяване на своята дейност ежегодно се субсидират  от Държавен фонд „Земеделие” на основание чл. 11, ал. 2, т. 3 от Закона за подпомагане на земеделските производители.
(3) Размерът на субсидиите по ал. 2 се определя с решение на Управителния съвет на Държавен фонд „Земеделие”.
(4) Общата сума на субсидиите по ал. 2 е процент от разходите на съответната развъдна асоциация за извършване на дейностите по селекция и репродукция и този процент не може да надвишава 70 на сто за 2007 г., 60 на сто за 2008 г. и 50 на сто за всяка следваща година."	

Предложение от н.п. Пенко Атанасов

В § 11, чл.12, ал.1 да се направи следната корекция: да отпадне "за финансиране на дейността си" и след "организации" да се добави "и междупрофесионални сдружения" и след "регистрирани" да отпаднат думите "като сдружения".
- В т. 2 към чл. 12, ал.1 преди "дарения" да се добави думата "спонсорство".
- В т. 4 след "фонд Земеделие" да се добави "запетая такси от извършване на проверки по проследяемост и контрол на качеството на продукцията и такси за извършване на обучение".
- Да се добави т.5 на чл.12, ал.1 със следното съдържание: "средства от други дейности определени с техните устави".
след "закона" се постави "запетая" и се добави "обменят необходимата информация".

Предложение от н.п. Олег Попов
Чл. 12, ал. 4 отпада.

§ 12. Създава се глава втора "а" “Национален млечен борд”.

§ 13. Създават се чл. 12а - 12и:
“Чл. 12а. (1) Националният млечен борд е юридическо лице със седалище София, което се регистрира при условията и по реда на Закона за юридическите лица с нестопанска цел, за осъществяване на дейност в обществена полза.
(2) Националният млечен борд има за цел развитието на млекопроизводството, преработката и търговията с мляко и млечни продукти, подпомагането и защитата на общите интереси на своите членове, управлението и контрола на качеството на суровото мляко, защитата и контрола на произхода, качеството и автентичността на произвежданите и търгуваните продукти, участие в управлението на квотната система за краве мляко.
(3) В Националния млечен борд могат да членуват:
1. асоциации на млекопроизводителите;
2. асоциации на млекопреработвателите;
3. асоциации на търговците на млечни продукти;
4. развъдни асоциации за млечни породи животни;
5. научни институти и учебни заведения, които подготвят кадри за млечния сектор;
6. регионални млечни бордове;
7. други лица, които съдействат или допринасят за развитието на млечния сектор.
(4) Националният млечен борд осъществява своята дейност чрез регионални млечни бордове.

Предложение на н.п. Даут Осман и гр.н.п.

В чл. 12а се правят следните изменения и допълнения:
1. В ал.3:
а) създава се нова т. 2:
"2. изкупвачите на краве мляко, одобрени от министъра на земеделието и горите по реда на Закона за прилагане на Общите организации на пазарите на земеделски продукти на Европейския съюз";
б) точки 2,3,4,5,6 и 7 стават съответно точки 3, 4, 5, 6, 7 и 8.
2. Създава се нова ал. 4:
"(4) Националният млечен борд не може да откаже членство на лицата по ал. 3, т.1-5 от предходната алинея, които декларират, че приемат неговия устав и цели."
3. Досегашната ал. 4 става ал. 5.

Предложение на н.п. Евдокия Манева и н.п. Васил Паница 
		
В § 13, чл. 12а, ал. 3 се създава нова т. 2 със следното съдържание:
"2. изкупвачите на краве мляко, одобрени от министъра на земеделието и горите по реда на ЗПООПЗПЕС".
	
Останалите точки се преномерират.

		В § 13, чл. 12а се създава нова ал. 4 със следния текст:
"( 4) Националният млечен борд не може да откаже членство на лицата по т. 1-5 от предходната алинея, които декларират, че приемат неговия устав и цели."
Досегашната ал. 4 става ал. 5.

Чл. 12б. (1) Националният млечен борд се ръководи от управителен съвет с 11-членен състав: по един представител на асоциациите по чл. 12б, т. 1 - 4, двама представители на организациите по чл. 12б, т. 6, по един представител на Министерството на земеделието и горите, Държавен фонд „Земеделие”, Министерството на икономиката и енергетиката, Министерството на финансите и на Министерството на здравеопазването, които се предлагат от съответните министри.	 
(2) Организацията и дейността на Националния млечен борд се уреждат с устав и вътрешен правилник.

Предложение на н.п. Даут Осман и гр.н.п.

§2. В чл. 12б се правят следните изменения и допълнения: 
1. Ал. 1 се изменя така:
"(1) Националният млечен борд се ръководи от управителен съвет с не по-малко от 11 члена - представители на лицата по чл. 12а, ал.3, т. 1 - 4, както и представители на Министерството на земеделието и горите, Държавен фонд "Земеделие", Министерството на икономиката и енергетиката, Министерството на финансите и на Министерството на здравеопазването, които се предлагат от съответните министри."
2. Създават се ал. 3 и 4:
"(3) Председателят 'и заместник-председателят на управителния съвет, както и председателят на контролния съвет на Националния млечен борд могат да бъдат само български граждани с висше образование, които притежават подходяща професионална квалификация и опит в областта на млекопроизводството, млекопреработката или ветеринарно-санитарния контрол и които:
1. не са осъждани за умишлено престъпление от общ характер;
2. не са обявени в несъстоятелност като едноличен търговец, неограничено отговорен съдружник в търговско дружество и не се намират в производство за обявяване в несъстоятелност;
3. не са били членове на управителен или контролен орган на дружество, съответно кооперация, прекратени поради несъстоятелност през последните две години, предхождащи датата на решението за обявяване на несъстоятелността, ако има неудовлетворени кредитори;
4. не са управители, изпълнителни директори, членове на управителен или контролен орган или неограничено отговорен съдружник на поднадзорно по смисъла на този закон лице;
5. не са съпрузи или роднини по права или съребрена линия до трета степен включително или по сватовство до трета степен включително с друг член на	управителния съвет или с лице по т. 4;
6. не упражняват контрол върху поднадзорно по смисъла на този закон лице;
7. не са членове на ръководен орган на политическа партия.
(4) Обстоятелствата по ал. 3 се декларират от председателя и заместник председателя на управителния съвет и от председателя на контролния съвет, катодекларациите се прилагат към заявлението за вписване на управителния съвет."

Предложение на н.п. Евдокия Манева и н.п. Васил Паница 

В § 13 към чл. 12 б се създават нови ал. 3 и ал. 4 със следното съдържание:
"(3) Председателят и заместник-председателят на Управителния съвет, както и председателят на Контролния съвет на НМБ могат да бъдат само български граждани с висше образование, които притежават подходяща професионална квалификация и опит в областта на млекопроизводството, млекопреработката или ветеринарно-санитарния контрол, които:
1. не са осъждани за умишлено престъпление от общ характер;
2. не са обявени в несъстоятелност като едноличен търговец, неограничено отговорен съдружник в търговско дружество и не се намират в производство за обявяване в несъстоятелност;
3. не са били членове на управителен или контролен орган на дружество, съответно кооперация, прекратени поради несъстоятелност през последните две години, предхождащи датата на решението за обявяване на несъстоятелността, ако има неудовлетворени кредитори;
4. не са управители, изпълнителни директори, членове на управителен или контролен орган или неограничено отговорен съдружник на поднадзорно по смисъла на този закон лице;
5. не са съпрузи или роднини по права или съребрена линия до трета степен включително или по сватовство до трета степен, включително с друг член на управителен съвет или с лице по т. 4;
6. не упражняват контрол върху поднадзорно по смисъла на този закон лице;
7. не могат да бъдат членове на ръководен орган на политическа партия."
(4) Обстоятелствата по ал. 3 се декларират от председателя и заместник-председателя на Управителния съвет, както и председателят на Контролния съвет, като декларациите се прилагат към заявлението за вписване на Управителен съвет."

Чл. 12в. (1) Националният млечен борд:
1. участва в изготвянето и провеждането на стратегия за развитие на млекопроизводството, млекопреработката и търговията с мляко и млечни продукти, която се внася за разглеждане в Министерския съвет от министъра на земеделието и горите и министъра на икономиката и енергетиката;
2. участва в изготвянето на годишен доклад за състоянието на млекопроизводството, млекопреработката и търговията с млечни продукти и го представя на министъра на земеделието и горите, министъра на икономиката, министъра на финансите и на министъра на здравеопазването;
3. участва в разработването на проекти на нормативни актове, свързани с млечния сектор;
4. предлага на министъра на земеделието и горите начини за разпределяне на средствата за подпомагане на млекопроизводството;
5. събира, обработва и изпраща на Министерството на земеделието и горите информация за цените на суровото мляко и млечните продукти преди разпространението им в търговската мрежа;
6. създава и управлява борса за квоти на краве мляко, на която производителите могат да предлагат излишните си количества от индивидуалната млечна квота;
7. обобщава постъпилата от регионалните млечни бордове информация и при необходимост прави предложения до министъра на земеделието и горите, министъра на икономиката и енергетиката и министъра на здравеопазването за намеса на държавата на млечния пазар;
8. създава и поддържа информационни регистри на млекопроизводителите, търговците на мляко и млечни продукти, акредитираните лаборатории за оценка на мляко и млечни продукти и на млечните продукти, които имат защитено наименование за произход;
9. участва в спорове по защита на качеството и произхода на мляко и млечни продукти, разглеждани от съдебни и арбитражни органи;
10. контролира актове на регионалните млечни бордове по отношение на съответствието им с устава на Националния млечен борд и с решенията на общото събрание;
11. изпълнява и други функции, възложени със закон.
(2) Организацията и дейността на борсата за квоти се уреждат с правилник, приет от Управителния съвет на Националния млечен борд, съгласуван с Държавен фонд „Земеделие” и одобрен от министъра на земеделието и горите и министъра на икономиката и енергетиката. Борсата за квоти на краве мляко започва дейността си на 1 април 2008 г.  
(3) Националния млечен борд си взаимодейства с Държавен фонд „Земеделие” по администрирането на квотната система за краве мляко, като подава сигнали за извършени нарушения и съдейства на фонда при решаване на спорни случаи.
Чл. 12г. (1) Условията и редът за вписване в регистрите по чл. 12в, ал.1, т. 8 се определят от управителния съвет на Националния млечен борд.
(2) Лицата, вписани в регистъра/регистрите по чл. 12в, ал.1, т.  8, могат да се ползват от преференциите, предоставени по § 55 от заключителните разпоредби на този закон.
Чл. 12д. (1) Регионалните млечни бордове са браншови сдружения на млекопроизводителите, млекопреработвателите и търговците на мляко и млечни продукти.
(2) Регионалните млечни бордове са юридически лица, регистрирани при условията и по реда на Закона за юридическите лица с нестопанска цел за осъществяване на дейност в обществена полза.
(3) Право на наименование “Регионален млечен борд” имат само юридически лица, отговарящи на условията на този закон.
(4) Организацията и дейността на регионалните млечни бордове се уреждат с устави  в съответствие с устава на Националния млечен борд.

Предложение на н.п. Даут Осман и гр.н.п.

В чл. 12д се правят следните изменения и допълнения:
1. В ал. 1 след думата "млекопроизводителите" се добавя "одобрените от Министерството на земеделието и горите изкупвачи на краве мляко".
2. Създава се нова ал. 3:
"(3) Председателят и заместник-председателят на управителния съвет, както и председателят на контролния съвет на Регионалните млечни бордове могат да бъдат само лица, които отговарят на изискванията на чл. 12б, ал.3. Обстоятелствата по чл.12б, ал. 3 се декларират от лицата, като декларациите се прилагат към заявлението за вписване на управителния съвет."
3. Досегашните ал. 3 и 4 стават съответно ал. 4 и 5.

Предложение на н.п. Евдокия Манева и н.п. Васил Паница 

В § 13, чл. 12д, ал. 1 се редактира, както следва:
"(1) Регионалните млечни бордове са браншови сдружения на млекопроизводителите, одобрените от Министерство на земеделието и горите изкупвачи на краве мляко, млекопреработвателите и търговците на мляко и млечни продукти."

В § 13, в чл. 12д се създава нова ал. 5 със следното съдържание:
"(5) Председателят и заместник-председателят на Управителния съвет на Регионалните млечни бордове могат да бъдат само лица, които отговарят на изискванията на чл. 12 б, ал. 3 и са декларирали тези обстоятелства. Декларациите се прилагат към заявлението за вписване на Управителен съвет."

Чл. 12е. В регионален млечен борд могат да членуват:
1. земеделски производители - физически и юридически лица, които притежават селскостопански животни с млечно направление на продуктивност;
2. млекопреработвателни предприятия, които осъществяват дейността си на територията на регионалния млечен борд;
3. търговци на млечни продукти;
4. лица, които съдействат за развитието на млекопроизводството, млекопреработката и търговията с млечни продукти в Република България.

Предложение на н.п. Даут Осман и гр.н.п.

В чл. 12е правят следните изменения и допълнения: 
1. Създава се нова т. 2:
"2. изкупвачите на краве мляко, одобрени. от министъра на земеделието и горите по реда на Закона за прилагане на Общите организации на пазарите на земеделски продукти на Европейския съюз, които осъществяват дейността си на територията на регионалния млечен борд;"
2. Досегашните т. 2, 3 и 4 стават съответно т. 3,4 и 5.

Предложение на н.п. Евдокия Манева и н.п. Васил Паница 

В § 13, чл. 12е се създава нова т. 2 със следното съдържание:
"2. изкупвачите на краве мляко, одобрени от министъра на земеделието и горите по реда на ЗПООПЗПЕС, които осъществяват дейността си на територията на регионалния млечен борд".

Следващите точки се преномерират.

Чл. 12ж. Регионалният млечен борд:
1. приема професионални правила за млекопроизводството, млекопреработката и търговията с млечни продукти, които се утвърждават от Националния млечен борд;
2. подпомага общинските съвети, централните и териториалните органи на изпълнителната власт при разработването на икономическата им политика и целевото финансиране на програми и проекти, включително по въпросите на благоустройството и развитието на земеделските райони и населените места;
3. предоставя информация на членовете си за подпомагане устойчивото развитие на млечни ферми и млекопреработвателни предприятия, за развитие на млечния сектор в съответния регион;
4. участва в спорове по защита на качеството и произхода на мляко и млечни продукти, разглеждани от съдебни и арбитражни органи;
5. при констатиране на нарушения на нормативни актове, отнасящи се до млекопроизводството, млекопреработката и търговията с мляко и млечни продукти, сезира съответните контролни органи.
Чл. 12з. (1) Дейността на Националния млечен борд се финансира от източниците по чл. 12, ал. 1, както и от приходите от налози, такси, глоби и други санкции, събирани от производителите на сурово мляко, млекопреработвателите и търговците на мляко и млечни продукти съгласно вътрешния правилник по чл. 12б, ал. 2 на Националния млечен борд.  
(2) Членският внос се внася от млекопроизводителите и одобрените изкупвачи в полза на регионалните млечни бордове. Размерът на отчисленията от събрания членски внос, който внасят Регионалните млечни бордове в Националния млечен борд, се определя с решение на управителния му съвет.
(3) Членският внос представлява 1 на сто от цената на произведеното и продадено сурово краве, козе, овче и биволско мляко, като се събира съответно 50 на сто от цената на произведеното и продадено количество сурово мляко и 50 на сто от цената на изкупеното мляко.
Чл. 12и. (1) Физико-химичен и микробиологичен анализ на суровото мляко и млечните продукти се извършва от акредитирани лаборатории.
(2) Лабораториите по ал. 1 трябва да са акредитирани и да работят в съответствие с БДС ЕN ISO/IEC 17025 „Общи изисквания към компетентността на лабораториите за изпитване и калибриране”.
(3) Министърът на земеделието и горите определя със заповед националните референтни лаборатории за изпитване на суровото мляко и млечните продукти."

§ 14. Наименованието на глава трета се изменя така: 
„Глава трета
Производство, селекция, репродукция и търговия със селскостопански животни, сперма, яйцеклетки, ембриони  и биологични продукти. Окачествяване и търговия с животински продукти”

Предложение на н.п. Евдокия Манева и н.п. Васил Паница 

В гл. III в заглавието думите "селекция, репродукция" да се заменят с "развъдна дейност", а наименованието на раздел II да стане "развъдна дейност н животновъдството".

§ 15. В чл. 13 се правят следните изменения:
1.	Алинея 2 се изменя така:
“(2) Обектите за отглеждане на селскостопански животни и птици се регистрират съгласно чл. 137 от Закона за ветеринарномедицинската дейност.”
2.	Алинея 3 се отменя.

§ 16. В чл. 15, ал. 3  се правят следните изменения:
1.	Думите “само търговци“ се заличават, а след думите “юридически лица“ се добавя „и еднолични търговци”.
2.	Създава се изречение трето: 
"Областните дирекции "Земеделие и гори" предоставят ежемесечно в Министерството на земеделието и горите информация за регистрираните развъдни ферми и стопанства."

§ 17. Член 15а се изменя така:
“Чл. 15а. (1) Производството на бубено семе се извършва от юридически лица, еднолични търговци и/или научни институти след регистрация в Министерството на земеделието и горите.
(2) За извършване на дейностите по ал. 1 лицата подават заявление до министъра на земеделието и горите, което съдържа:
1. име и адрес на лицето; 
2. диплом за завършено висше образование със специалност “Бубарство” на лицата по ал. 1 или на лицата, наети за извършване на дейността;
3. сертификат от Патентното ведомство за собственост на хибрид/хибриди бубено семе или договор със собственик на такъв хибрид за покупко-продажба на суперелитно и/или елитно бубено семе;
4. опис на технологията за производство по категории бубено семе, съоръженията за приемане, разполагане и обработване на пашкулите, зареждане на какавидите и пеперудите и на апаратурата за произвеждане, контролиране и съхраняване на бубеното семе.
(3) В двумесечен срок от постъпване на заявлението и на документите по ал. 2 министърът на земеделието и горите или упълномощено от него длъжностно лице може да поиска от заявителя писмено допълване или уточняване на документите по ал. 2.
(4) В срока по ал. 3 от подаването на документите по ал. 2 или от получаване на допълнителните данни по ал. 3 министърът на земеделието и горите или упълномощено от него длъжностно лице издава удостоверение за регистрация или прави мотивиран отказ.  
(5) Регистрацията важи за срок 5 години, като срокът може да бъде подновен при условията и по реда на ал. 2.
(6) Собствениците или управителите на регистрираните предприятия са длъжни да заявят в Министерството на земеделието и горите всяка промяна в обстоятелствата по ал. 2 в едномесечен срок от настъпването й.
(7) Регистрацията се заличава със заповед на министъра на земеделието и горите:
1. по молба на производителя;
2. при прекратяване или ликвидация на юридическото лице;
3. при смърт на физическото лице;
4. при спиране на производството за период 12 месеца;
5. при установяване с влязъл в сила акт на контролен орган, че има промяна в обстоятелствата, въз основа на които е извършена регистрацията, и промяната не е била заявена в срока по ал. 6.
(8) Отказът за регистрация и заповедта по ал. 7 подлежат на обжалване по реда на Административнопроцесуалния кодекс пред Върховния административен съд.
(9) Търговията с бубено семе се извършва във вид на партиди, като всяка партида се придружава със следната документация:
1. сертификат за произход;
2. ветеринарномедицински сертификат за липса на болестта “пебрина“;
3. фактура за закупеното бубено семе или договор с притежателя на сертификата по т. 1, когато търговецът не е производител на семената." 

§ 18. В чл. 18 се правят следните изменения:
1. Алинеи 2 и 3 се изменят така:
“(2) Структурата на националния генофонд се изгражда по видове, породи и линии животни и се определя за всяко племенно стопанство и институт с племенна база, като се класифицира, както следва:
1.	породи и популации в критично състояние;
2.	застрашени от изчезване породи и популации;
3.	редки породи и популации;
4.	широко разпространени породи и популации.
(3) Предложения за промяна в структурата на националния генофонд се правят от Изпълнителната агенция по селекция и репродукция в животновъдството в случаите по чл. 8, ал. 2, т. 3 и от развъдните асоциации по породи на основата на критериите, заложени в селекционните програми.”
2. Алинеи 4 и 5 се отменят.

Предложение на н.п. Венцислав Върбанов
По § 18.
В чл. 18 се правят следните изменения и допълнения:
1. В ал.1 думите „племенно стопанство” да се заменят с „племенно стадо”.
	2. В ал. 3 думите  „от Изпълнителната агенция по селекция и  репродукция  в  животновъдството  в случаите по чл. 8, ал  2, т. 3 да  отпаднат, а думите „асоциации по породи” да  се  заменят с „организации по породи”.

Предложение на н.п. Евдокия Манева и н.п. Васил Паница 
В § 18 в чл. 18, ал. 3 да отпаднат думите "от Изпълнителната агенция по селекция и репродукция в животновъдството в случаите по чл. 8, ал. 2, т.3  и", а думата "асоциации" да се замени с "организации".

Предложение на н.п. Юксел Хатиб
По §18
В чл. 18 ал. 3 думите „от Изпълнителната агенция по селекция и репродукция в  животновъдството  в случаите по чл. 8, ал 2, т. 3 и” да отпаднат, а думите „асоциации по породи” да се заменят с „организации”.

§ 19. Създава се чл. 18а:
“Чл. 18а. (1) Племенните стопанства и институтите с племенни бази от структурата на националния генофонд и контролираните животни се подпомагат ежегодно от Държавен фонд “Земеделие” по предложение на комисията по ал. 2.
(2) Комисия, назначена със заповед на министъра на земеделието и горите, разглежда предложенията по чл. 18, ал. 3, както и предложенията за промяна на броя на контролираните животни за подпомагане.
(3) Комисията по ал. 2 включва представители на Министерството на земеделието и горите, Изпълнителната агенция по селекция и репродукция в животновъдството, научни работници и по един представител на развъдните асоциации.
(4) Министърът на земеделието и горите издава правилник за дейността на комисията по ал. 2."

	Предложение на н.п. Венцислав Върбанов	
	По § 19:
	В чл. 18а се правят следните изменения и допълнения:
         1. В ал. 1 думата “стопанства” да бъде заменен с “животновъдни ферми” и “племенни бази с  “Племенни ферми”
	2. В ал. 3 преди израза “развъдни асоциации.”  да се добави  “всяка от”.
	3. В ал. 4 думата “правилник” да се замени със “заповед”.
 
	Терминът „племенно животновъдно стопанство”  да се замени с „племенна животновъдна ферма”. И да се даде определение за термина „племенна животновъдна ферма” в допълненителните разпоредби.
	„Племенна животновъдна ферма” – ферма, в която се извършва развъдна дейност съгласно чл. 20 от ЗЖ.
	„Племенно стадо” – стадо с чистопородни животни, в което се извършва развъдна дейност

Предложение на н.п. Евдокия Манева и н.п. Васил Паница 

В § 19, в чл. 18а, ал. 3 думите "Изпълнителната агенция по селекция и репродукция в животновъдството" да отпаднат, а "асоциации" да се замени с "организации".
- в чл. 18а думите "племенно стопанство" и "институт с племенни стада" да се замени с "ферми с племенни стада".

Предложение на н.п. Юксел Хатиб
По §19
В чл.18а ал. 3 думите „Изпълнителната агенция по селекция и репродукция в животновъдството” се махат, а думата „асоциации” да се  замени  с „организации”.

§ 20. В чл. 20 се правят следните изменения:
1. В т. 1 думите “контролираните животни от активната част на популацията” се заменят с “животни - обект на селекция”.
2. В т. 2 думите “селекционните признаци, в т. ч. продуктивните качества” се заменят с “продуктивните качества и признаци - обект на селекция”.

Предложение на н.п. Евдокия Манева и н.п. Васил Паница 

Предлагаме нова редакция на чл. 20, както следва:
"Чл. 20. Развъдната дейност в животновъдството се състои в:
1. идентификация и регистрация на животни определени за разплод, включени в развъдна програма;
2. контрол на продуктивни качества и признаци, обект на селекция; 3. определяне на развъдната стойност на животните;
4. приложение на различни методи на развъждане - чистопородно развъждане, кръстосване, хибридизация;
5. водене на зоотехнически регистър;
6. водене на родословна книга;
7. издаване на сертификат за произход и зоотехнически сертификат."

Предложение на н.п. Венцислав Върбанов
По § 20:
Член 20 се изменя така:
“Чл. 20. Развъдната дейност в животновъдството се състои във:
1. идентификация и регистрация на животни определени за разплод включени в развъдна програма;
2. контрол на продуктивни качества и признаци обект на селекция;
3. определяне на развъдната стойност на животните
4. приложение на различни методи на развъждане – чистопородно развъждане, кръстосване, хибридизация.
5. водене на зоотехнически регистър
6. водене на родословна книга
7. издаване на сертификат за произход и зоотехнически сертификат.”

§ 21. В чл. 21 се правят следните изменения:
1.	Точка 2 се изменя така:
“2. производство на сперма, яйцеклетки и ембриони;”.
2.	В т. 3 думата “трансфер” се заменя с “трансплантация”.

§ 22. В чл. 21а думите “и буби” се заличават.

§ 23. В чл. 22 се правят следните изменения и допълнения:
1.	Точки 1  и 2 се изменят така:
„1. съхранение и генетично усъвършенстване на породи, популации, линии и хибриди от националния генофонд и контролираната част на популацията;
2. отглеждане, развъждане и устойчиво развитие на съществуващи породи, популации, линии и хибриди;”.
2.	Създава се т. 4:
„4. създаване на нови породи.”

§ 24. Член 23 се изменя така:
“Чл. 23. (1) Идентификацията, регистрацията и контролът на продуктивните качества и признаци - обект на селекция при животни, включени в дейности, описани в селекционните програми, се извършват от специалисти със специалност “Животновъдство”, със средно или висше образование.
(2) Контролът на продуктивните качества и признаци - обект на селекция, се извършва от развъдните асоциации, получили разрешение по реда на чл. 29.
(3) Определянето на развъдната стойност на животните се извършва от специалисти с висше животновъдно образование   при условия и по ред, определени с наредби по чл. 8, ал. 6.
(4) Лицата по ал. 1 – 3 предоставят резултатите от дейността си на развъдните асоциации и на Изпълнителната агенция по селекция и репродукция в животновъдството в писмен вид и в определен от тях срок.”
	
Предложение на н.п. Венцислав Върбанов
По § 24.
Член 23 се изменя така:
Чл. 23. (1) Идентификацията, регистрацията и контролът на продуктивните качества и признаци, които са обект на селекция при животни включени в дейности описани в селесционни програми се извършва от специалисти по животновъдство  със средно или висше образование.
(2) Контролът на продуктивните качества и признаците обект на селекция може да се извършва и от фермери, получили удостоверение от развъдните асоциации и сключили договор за тази дейност.
(3) Определянето на развъдната стойност на животните се извършва от специалисти по животновъдство – зооинженери, притежаващи необходимата квалификация за това.
(4) Изкуственото осеменяване и трансферът на ембриони се извършват от физически и юридически лица, имащи необходимата квалификация и необходимия лиценз за това при условия и по ред, определени с наредби на министъра на земеделието и горите.

Предложение на н.п. Пенко Атанасов

В §24, чл. 23, ал.2. запазва сега действащата редакция като след думите "от фермери" се добавя "средни технически животновъдни и ветеринарни кадри".

Предложение на н.п. Евдокия Манева и н.п. Васил Паница 
		
		В § 24 - в чл. 23, ал. 2 думите "асоциации" да се заменят с "организации", а "разрешение" - с "удостоверение за регистрация".
- текстът на ал. 4 да отпадне.

Предложение на н.п. Юксел Хатиб
По §24
Член 23 се изменя така:
“Чл. 23. (1) Идентификацията, регистрацията и контролът на продуктивните качества и признаци - обект на селекция при животни, включени в дейности, описани в селекционните програми, се извършват от специалисти със специалност “Животновъдство”, със средно или висше образование.
(2) Контролът на продуктивните качества и признаци - обект на селекция, се извършва от развъдните организации, получили Удостоверение за регистрация по реда на чл. 29.
(3) Определянето на развъдната стойност на животните се извършва от специалисти с висше животновъдно образование при условия и по ред, определени с наредби по чл. 8, ал. 6 ;
	(4) Лицата по ал. 1 – 3 предоставят резултатите от дейността си на развъдните асоциации в писмен вид и в определен от тях срок.”

§ 25. В чл. 24, ал. 1 след думите “която съдържа” се добавя и “обобщена”.

Предложение на н.п. Венцислав Върбанов
По § 25.
Член 24 се изменя така:
	Чл. 24. (1) Министерството на земеделието и горите създава и поддържа Национална информационна система за генетичните ресурси в животновъдството, която съдържа:
- Списък на развъдни организации отговорни за съхранението и управлението на съответните генетични  ресурси в животновъдството.
- Списък на собствениците на стада от породи селскостопански животни, които са обект на съхранение и управление
- Популационен размер на животинските генетични ресурси
- Структура на популациите 
- Рисков статус
(2) информация за животни, предназначени за селекция и репродукция може да бъде допълнена с данни от информационната система “EBРОВЕТ - BG”, ако това е необходимо за развъдната дейност.

§ 26. В чл. 25 думите “и буби” се заличават.

Предложение на н.п. Венцислав Върбанов
По § 26.
Член 25 се изменя така:
“Чл. 25. Чистопородните разплодни животни и изходните линии при птици и буби се идентифицират и вписват в зоотехнически регистри и родословни книги.”

Предложение на н.п. Венцислав Върбанов
Създава се § 26а.
Член 26 се изменя така:
“Чл. 26. Кръстоските, хибридите, репродуктивните стада свине и родителските стада при птиците се вписват в зоотехнически регистри или книги.”

§ 27. В чл. 27 се правят следните изменения и допълнения:
1. Досегашният текст става ал. 1.
2. Създава се ал. 2:
“(2) При чистокръвните породи коне, за които важат общи международни изисквания, родословните книги се водят от организации, одобрени със заповед на министъра на земеделието и горите.”

Предложение на н.п. Венцислав Върбанов
По § 27.
Член 27 се изменя така:
“Чл. 27. Родословните книги и зоотехническите регистри се водят от развъдни организации, получили регистрация по реда на чл. 29, а зоотехническите книги - от селекционери или фермери.”

Предложение на н.п. Евдокия Манева и н.п. Васил Паница 

В § 27 в чл. 27, ал. 1 думата "асоциации" се заменя с "организации", а разрешение" - с "удостоверение за регистрация".

§ 28. В чл. 28 се правят следните изменения:
1. В ал. 1 след думата “чистопородните” съюзът “и” се заменя със запетая и след думата "животни" се добавя “и еднокопитни”.
2. Алинея 2 се изменя така:
“(2) Условията и редът за вписване в родословните книги, както и в зоотехническите регистри и книги, за определянето на развъдната стойност на животните за разплод се определят с наредбите по чл. 8, ал. 6.”

Предложение на н.п. Венцислав Върбанов
По § 28.
Член 28 се изменя така:
“Чл. 28. (1) Критериите, на които трябва да отговарят чистопородните и чистолинейните разплодни животни, за да бъдат вписани в родословните книги, са:
1. произход, определен в съответствие с правилата за водене на родословната книга;
2. идентифициране след раждане или излюпване съгласно правилата за водене на родословната книга;
(2) Условията и редът за вписване в родословните книги и зоотехническите регистри и книги, воденето им, методите за селекция и контрол на продуктивните качества и признаците обект на селекция се определят от правила приети от управителните органи на развъдните асоциации и вписани в защитените Селекционни програми, които трябва да са в съответствие с международните правила и стандарти и националното законодателство.”

§ 29. В чл. 29 се правят следните изменения и допълнения:
1.	В ал. 1:
а) в т. 2 след думата “програма” се добавя “за усъвършенстване на породата или нейното запазване”;
б) създава се т. 5:
“5. водене и вписване в родословната книга;”
в) досегашните т. 5 - 8 стават съответно т. 6 – 9;
г) създава се т. 10:
„10. сертификат за създадени или открити и интродуцирани породи, популации, линии и хибриди селскостопански животни, издаден от патентното ведомство на Република България или от страна - членка на Европейския съюз.”
2. Алинеи 3, 4 и 5 се отменят.

Предложение на н.п. Венцислав Върбанов
По § 29.
Член 29 се правят следните изменения и допълнения:
1. Алинеи 1 и 2 се изменят така:
“(1) Регистрация на развъдните  организации  за извършване на дейностите селекция и репродукция под контрола  на  Изпълнителната  агенция  по селекция репродукция  в  животновъдството се извършва  в Министерство  на земеделието  и горите. 
(2) За издаване на Удостоверение за извършване на дейностите по ал. 1 развъдните организации  подават заявление до министъра на земеделието и горите, придружено със селекционна програма и следните документи:
1. Документи удостоверяващи съдебната регистрация и актуалното състояние на ръзвъдната организация
2. възможности за контрол на произхода; 
3. популация за осъществяване на селекционната програма “за усъвършенстване на породата или нейното запазване” ; 
4.  използване на резултатите от контрола на продуктивните качества на животните за осъществяване на селекционната програма; 
5.  подходящи методи на селекция за запазване и усъвършенстване характеристиките на породата; 
6.	водене / вписване в родословната книга;”
7.	система за идентифициране на животните; 
8.  определени цели на развъждането; 
9. възможности за определяне на развъдната стойност на животните чрез съответни  методи;.               
10. спазване  на  принципа  на  равнопоставеност между членовете, като статутът им гарантира възможността за участие в тях на всеки животновъд, който живее и/или работи в района на действието им, съгласно техните устройствени актове.” 

2. Създава се нова ал. 3
	“(3)  Дирекция Аграрно развитие към Министерство на земеделието и горите, разглежда селекционната програма и обстоятелствата по чл. 29, ал. 2. и в срок два месеца от подаване на заявлението представя доклад на министъра на земеделието и горите с предложение за регистриране или отказ за  регистриранена по чл. 29, ал. 1.” 
	3. Ал.  3   става  4 ,  а  думата „разрешение”  да се замени с „удостоверение за регистрация”;
	4. Ал. 4  става 5 , а  думата „разрешение”  да се замени с „издаването на удостоверение за регистрация”;
	5. Ал. 5  става 6,  а  думите „Разрешението се дава”  да се  заменят  с  „Удостоверение за регистрация се издава”.

Предложение на н.п. Олег Попов
Чл. 29, ал. 1 и 2 придобиват следната редакция:
"(1) Разрешения за извършване на дейностите на развъдните асоциации се издават от министъра на земеделието и горите за всяка отделна порода, линия и хибрид селскостопанско животно.
(2) За получаване на разрешение по ал.1 се подава заявление до министъра на земеделието и горите, придружено със следните документи:
1. удостоверение за актуално съдебно състояние;
	2. сертификат за създадени или открити и разработени породи, линии и хибриди селскостопански животни, издаден от патентното ведомство на Република България или страната-членка на Европейския съюз или разрешение от притежателя на сертификата за осъществяване на селекция и репродукция;
3. селекционна програма за всяка порода, линия и хибрид, съдържаща подходящи методи на селекция за запазване и усъвършенстване на характеристиките на породата, определени цели на развъждането, методи за определяне на развъдната стойност на животните;
4. декларация за възможности за контрол на произхода;
5. списък на фермите и животните, с които ще се осъществява селекционната програма като доказателство за достатъчно голяма популация за усъвършенстване на породата или нейното запазване;
6. декларация, че резултатите от контрола на продуктивните качества на животните ще се използват за осъществяване на селекционната програма; 
7. декларация за вписване на животните и водене на родословна книга; 
8. декларация, че животните, обект на селекционната програма ще се идентифицират;
9. декларация за спазване на принципа на равнопоставеност между членовете, като статутът им гарантира възможността за участие в тях на всеки животновъд, който живее и/или работи в района на действието им, съгласно техните устройствени актове."

Предложение на н.п. Евдокия Манева и н.п. Васил Паница 

В § 29 в чл. 29 текстът на ал. 1 се заменя с два нови текста на ал. 1 и ал.2, както следва:
"(1) Регистрация на развъдните организации за извършване на дейностите селекция и репродукция се извършват от Министерство на земеделието и горите."
"(2) За издаване на удостоверение за регистрация развъдните организации подават заявление до министъра на земеделието и горите, придружено от селекционна програма и документи за доказване на обстоятелствата за:"

- Предложените текстове за изменение на точките към съществуващите текстове към ал. 1, както и основните текстове, се запазват, с изключение на предложения нов текст на т. 10, който отпада.
	
	- Създава се нова ал. 3, със следния текст:
"(3) Министерство на земеделието и горите в срок от два месеца извършва регистрация на развъдната организация или издава мотивиран отказ."
- Текстът на т. 2 на § 29 отпада.
- В основните текстове "разрешение" се заменя с "удостоверение за регистрация" .

Предложение на н.п. Юксел Хатиб
По §29
Член 29 се изменя така:
	„Чл. 29  (1) Регистрация на развъдните  организации  за извършване на дейностите селекция и репродукция под контрола  на  Изпълнителната  агенция  по селекция репродукция  в  животновъдството.” се извършва  в Министерство  на земеделието  и горите. 
	(2) За издаване на Удостоверение за извършване на дейностите по ал. 1 развъдните организации  подават заявление до министъра на земеделието и горите, придружено със селекционна програма и документи за доказване на обстоятелствата за:
1. удостоверяващи съдебната регистрация и актуалното състояние на ръзвъдната организация;
  2. възможности за контрол на произхода; 
  3. популация за осъществяване на селекционната програма за усъвършенстване на породата или нейното запазване; 
4. използване на резултатите от контрола на продуктивните качества на животните за осъществяване на селекционната програма; 
	5. подходящи методи на селекция за запазване и усъвършенстване характеристиките на породата; 
6.   водене / вписване в родословната книга;
7.  система за идентифициране на животните;
8.  определени цели на развъждането; 
 9. възможности за определяне на развъдната стойност на животните чрез съответни  методи;.               
 10. спазване  на  принципа  на  равнопоставеност между членовете, като статутът им гарантира възможността за участие в тях на всеки животновъд, който живее и/или работи в района на действието им, съгласно техните устройствени актове.                    
(3)  Дирекция аграрно развитие към Министво на земеделието и горите, разглежда селекционната програма и обстоятелствата по чл. 29, ал. 2. и в срок два месеца от подаване на заявлението представя доклад на министъра на земеделието и горите с предложение за регистриране или отказ за  регистриранена по чл. 29, ал. 1.
(4) Министърът на земеделието и горите може да откаже издаването на удостоверение за регистрация по ал. 1, ако се застрашава запазването на породата
(5) Министърът на земеделието и горите издава или отказва издаването на удостоверение за регистрация  по ал. 1 в срок до 2 месеца от подаването на заявлението.            
(6) Удостоверение за регистрация се издава за срок 10 години, като срокът може да бъде подновен при спазване на условията и реда по ал. 1-4.”. 

В целият закон  думата „разрешение” да се замени с „регистрация” и/или с „удостоверение за регистрация”)

§ 30. Създават се чл. 29а и 29б:
“Чл. 29а. (1) Комисия, назначена със заповед на министъра на земеделието и горите, разглежда селекционната програма и обстоятелствата по чл. 29. В срок два месеца от подаване на заявлението комисията представя доклад на министъра на земеделието и горите с предложение за издаване или отказ за издаване на разрешение по чл. 29, ал. 1.
(2) Комисията по ал. 1 включва представители на Министерството на земеделието и горите, на Изпълнителната агенция по селекция и репродукция в животновъдството и научни работници.
(3) Министърът на земеделието и горите издава правилник за организацията и дейността на комисията по ал. 1. 
Чл. 29б. (1) Министърът на земеделието и горите може да откаже издаването на разрешение по чл. 29, ал. 1, когато се застрашава запазването и развитието на породата.
(2) Министърът на земеделието и горите издава или отказва издаването на разрешение по чл. 29, ал. 1 в 10-дневен срок от представянето на доклада на комисията.
(3) Разрешението се дава за срок 10 години. Ново разрешение се издава при спазване на условията и по реда на чл. 29.”

Предложение на н.п. Венцислав Върбанов
§ 30 да отпадне.

Предложение на н.п. Олег Попов
В чл. 29а, ал.1 "обстоятелствата" се заменят с "документите" и "два" месеца се заменя с "четири" месеца.
Чл. 29б , ал.1 придобива следната редакция:
"(1) Министъра на земеделието и горите отказва издаването на разрешение по чл. 29, ал. 1, ако не са представени документите по чл. 29, ал. 2 или селекционната програма застрашава запазването и развитието на породата."

Предложение на н.п. Евдокия Манева и н.п. Васил Паница 
Текстът на §30 се заличава.

Предложение на н.п. Юксел Хатиб
По §30
Параграф 30 да отпадне.

§ 31. В чл. 30, ал. 1 думите “чл. 29, ал. 4” се заменят с “чл. 29б”.

Предложение на н.п. Евдокия Манева и н.п. Васил Паница 
Текстът на §31 се заличава.

§ 32. В чл. 31 се правят следните изменения:
1.	В ал. 1 след думите “се води” се добавя “публичен”.
2.	В ал. 2 т. 2 се изменя така:
“2. номер на разрешението”.

Предложение на н.п. Олег Попов
В чл. 31, ал. 1 се изменя така:
"(1) В Изпълнителна агенция по селекция и репродукция в животновъдството се води публичен регистър на издадените разрешения по чл. 29, ал.1"

Предложение на н.п. Евдокия Манева и н.п. Васил Паница 
В § 32 и всички останали текстове думите "разрешение" се заменят с "удостоверение за регистрация", а "отнемане на разрешението" със "заличаване на регистрацията".

§ 33. В чл. 32 ал. 2 и 3 се отменят.

	Предложение на н.п. Венцислав Върбанов
	По § 33.
§ 33. Чл. 32 се изменя така:
“Чл. 32. Разрешението се отнема, когато се установи, че са нарушени едно или няколко от изискванията на чл. 29, ал. 1 и/или не се изпълнява селекционната програма.”

Предложение на н.п. Евдокия Манева и н.п. Васил Паница 

В чл. 32, ал. 4 след думите "и се отнема" се добавя текстът "правото на субсидиране, съгласно ал. 2, чл. 12и".

§ 34. Създава се чл. 32а:
“Чл. 32а. (1) В случаите по чл. 32 Изпълнителната агенция по селекция и репродукция в животновъдството извършва проверка на дейността на развъдната асоциация и дава препоръки за отстраняване на допуснатите пропуски и нарушения в срок 3 месеца.
(2) При неотстраняване на допуснатите пропуски и нарушения Изпълнителната агенция по селекция и репродукция в животновъдството изготвя доклад до министъра на земеделието и горите и предложение за отнемане на разрешението.
(3) Отнемането на разрешението подлежи на обжалване по реда на чл. 30, ал. 2.
(4) В случаите по ал. 1 развъдната асоциация се заличава служебно от регистъра и се отнема правото на ползване и управление върху предоставеното за осъществяване на дейността имущество.”

	Предложение на н.п. Венцислав Върбанов
По § 34: 
	1. В ал. 1 думата „асоциация” да се замени с „организация”;
	 2. В ал. 2 думите „отнемане на разрешението” да се заменят със „заличаване на  регистрацията”;
	3. В ал. 3 думите „Отнемането на разрешението” да се заменят със „Заличаването на регистрацията”;
	 4. В  ал. 4 думата „асоциация”  да се  замени с „организация”, а след думите „и се отнема” се допълва с „ правото на субсидиране съгласно ал. 2 на чл 12 и”.

Предложение на н.п. Юксел Хатиб
По §34
Член  32а се изменя така:
“Чл. 32а. (1) В случаите по чл. 32 Изпълнителната агенция по селекция и репродукция в животновъдството извършва проверка на дейността на развъдната организация и дава препоръки за отстраняване на допуснатите пропуски и нарушения в срок 3 месеца.
(2) При неотстраняване на допуснатите пропуски и нарушения Изпълнителната агенция по селекция и репродукция в животновъдството изготвя доклад до министъра на земеделието и горите и предложение за отнемане на разрешението.
(3) Отнемането на разрешението подлежи на обжалване по реда на чл. 30, ал. 2.
(4) В случаите по ал. 1 развъдната организация се заличава служебно от регистъра и се отнема правото на субсидиране постановено с ал. 2 на чл 12 и правото на ползване и управление върху предоставеното за осъществяване на дейността имущество.”

§ 35. Член 33 се изменя така:
„Чл. 33. (1) Получаването, обработката и съхранението на сперма, трансплантацията на яйцеклетки и ембриони се извършват само в центрове за изкуствено осеменяване, в центрове за съхранение на сперма и в центрове за трансплантация на ембриони, одобрени и регистрирани от Националната ветеринарномедицинска служба съгласно Закона за ветеринарномедицинската дейност.
(2) За нуждите на селекцията и репродукцията Изпълнителната агенция по селекция и репродукция в животновъдството използва информацията от регистъра съгласно чл. 137 от Закона за ветеринарномедицинската дейност.
(3) Мъжки разплодници се използват за естествено покриване при наличие на ветеринарномедицински и селекционен сертификат.”

	Предложение на н.п. Венцислав Върбанов
По § 35.
	Чл. 33 се изменя така:
        “Чл. 33(1) Получаването, обработката, съхранение на сперма, трансплантация на яйцеклетки и ембриони се извършва в репродуктивни центрове към развъдните организации, след регистрация в Министерство на земеделието и горите;
(2) За извършване на дейностите по ал. 1 лицата подават заявление до министъра на земеделието и горите придружено с документи доказващи следните обстоятелства:
	1. Описание на използваната материална база за изълнение на технологичният процес;
	2. Опис на необходимото оборудване с иструменти и апаратура за  изпълнение на технологичният процес; 
	3. Удостоверение за   регистрация  от   Националната  ветеринарно - медицинска служба, че центъра за репродукция е одобрен и регистриран съгласно Закона за  ветеринарномедицинската  дейност.
 4. Документи за професионална квалификация на лицето или наети от него лица за извършване на  дейностите по ал. 1.” 

Предложение на н.п. Евдокия Манева и н.п. Васил Паница 
Текстът на § 35 се заменя със следния текст:
§ 35. чл. 33 се изменя така:
"Чл. 33. (1) Получаването, обработката, съхранението и трансплантацията на сперма, яйце клетки и ембриони се извършва в репродуктивни центрове след регистрация в Министерство на земеделието и горите;
(2) За извършване на дейностите по ал. 1 лицата подават заявление до министъра на земеделието и горите, придружено с документи, доказващи следните обстоятелства:
	1. строителен проект, удостоверяващ, че изграденият репродуктивен
център отговаря на зооветеринарните и технологичните изисквания;
	2. описание на използваната материална база за изпълнение на технологичния процес;
	3. опис на необходимото оборудване с инструменти и апаратура за
изпълнение на технологичния процес;
4. удостоверение за регистрация от Националната ветеринарномедицинска служба, че центърът за репродукция е одобрен и регистрирансъгласно Закона за ветеринарно-медицинската дейност;
	5. документи за професионална квалификация на лицето или наети от него лица за извършване на дейностите по ал. 1."

Предложение на н.п. Юксел Хатиб
По §35
Член 33 се изменя така:
	„Чл. 33. (1) Получаването, обработката, съхранение на сперма и трансплантация на яйцеклетки и ембриони се извършва в репродуктивни центрове след регистрация в Министерство на земеделието и горите;	 (2) За извършване на дейностите по ал. 1 лицата подават заявление до министъра на земеделието и горите придружено с документи доказващи следните обстоятелства:
	1. Строитлен проект удостоверяващ, че изграденият репродуктивен център отговаря на зооветернарните и  технологичните изисквания;
	2. Описание на използваната материална база за изълнение на технологичният процес;
	3. Опис на необходимото оборудване с иструменти и апаратура за  изпълнение на технологичният процес; 
	 4. Удостоверение за регистрация от Националната ветеринарномедицинска служба, че центъра за репродукция е одобрен и регистриран съгласно Закона за ветеринарномедицинската дейност;
	5.   Документи за професионална квалификация на лицето или наети от него лица за извършване на  дейностите по ал. 1”.  

§ 36. Членове 34 - 37 се отменят.

Предложение на н.п. Венцислав Върбанов
 § 36 се изменя така:
§ 36. В чл. 34 се правят следните изменения и допълнения:
1. В ал. 1  след думата „сперма” се поставя запетая, а думите „и съхранение и трансплантация на” се заличават.
2. В ал. 3  думата  „разрешение”  да се замени с „удостоверение за регистрация”.
 3. В ал. 4 думата „Разрешението” да се замени с „Удостоверението за регистрацията”.

Предложение на н.п. Венцислав Върбанов

Създават се § 36а и § 36б.
	“§ 36а. В  чл. 36   се правят следните изменения и допълнения.  
	1. В ал. 1 думите „Разрешението се отнема” се заменят с  „Регистрацията се заличава”.
		 2. Алинея   се изменя така:
		„(2)  Отказът да бъде регистриран центъра по чл. 34, ал. 3, както и заличаването му в регистъра подлежи  на обжалване по реда на Административнопроцесуалния кодекс пред Върховния административен съд.”
§ 36б. В  чл. 37, ал. 1 думите  „получили разрешение” се заменят с  „регистрация”.
  
Предложение на н.п. Евдокия Манева и н.п. Васил Паница 

Текстът на §36 се заличава.
Създават се нови параграфи 36а, б и в със следния текст:
“§ 36а. Чл. 34 се изменя така:
"Чл. 34. В ал. 1 след думата "сперма" се поставя запетая, а думите "и съхранение и трансплантация на" се заличават.
В ал. 3 и ал. 4 думата "разрешение" се заменя с "удостоверение за регистрация". "
§36б. В чл. 35 се правят следните изменения:
		"Чл. 35. В Министерство на земеделието и горите се води регистър на центровете за репродукция, който съдържа:
1. име на лицето, получило удостоверение за регистрация, номер и
	дата на удостоверението;
2. местонахождение на центъра за репродукция;
3. дата на заличаване от регистъра."
		
§ 36в. В чл. 36 се правят следните изменения:
В ал. 1 думите "разрешението се отнема" се заменят с "регистрацията	се заличава".
Ал. 2 се изменя, както следва:
"(2) Отказът да бъде регистриран центъра, както и заличаването му в регистъра подлежи на обжалване по реда на АПК".”

Предложение на н.п. Юксел Хатиб
По §36
§ 36. Членове 34 - 37 се изменят така:
	„ Чл. 34. (1) След подаване на заявлението и документите по чл. 33  упълномощени от министъра на земеделието и горите лица извършват проверка на място за установяване на съответствието на представената документация с фактическите условия за извършване на дейностите по получаване, обработка, съхранение на сперма и съхранение и трансплантация на яйцеклетки и ембриони. 
(2) Когато при проверката не се установи необходимото съответствие по ал. 1 или е установен пропуск в представената  документация,  лицето се уведомява писмено за това и му се дава указание за отстраняването им. В тези случаи срокът по ал. 3 спира да тече от деня на уведомяването до отстраняване на несъответствието или пропуските. 
	(3) В двумесечен срок от постъпване на заявлението и на документите по ал. 1 министърът на земеделието и горите издава удостоверение за регистрира или отказва издаването му с мотивирано решение. 
	(4) Удостоверението за регистрацията се дава за срок 10 години, като срокът може да бъде подновен при спазване на условията и по реда на ал. 1-3.

Чл. 35. В Министерството на земеделието и горите се води регистър на регистрираните центрове  за репродукция, който съдържа: 
 1. име на лицето, получило удостоверение за регистрация, номер и дата на удостоверението; 
2. местонахождение на центъра за репродукция; 
 3. Дата на заличаване от регистъра.
  
Чл. 36. (1) Регистрацията се заличава, когато се установи, че са нарушени едно или няколко от изискванията по чл. 33; 
(2)  Отказът да бъде регистриран центъра по чл. 34, ал. 3, както и заличаването му в регистъра подлежи  на обжалване по реда на Административнопроцесуалния кодекс пред Върховния административен съд;
(3) В случаите по ал. 1 лицето се заличава служебно от регистъра.     

Чл. 37.  (1) Лицата, получили Удостоверение за регистрация по чл. 33, имат право да: 
   1. предоставят сперма за изкуствено осеменяване, която се придружава от документи, удостоверяващи зоотехническите и ветеринарно-санитарните й качества; 
   2. контролират използването на мъжки разплодници за производство на свежа сперма при наличие на зоотехнически и ветеринарномедицински сертификати; 
   3. предоставят яйцеклетки и ембриони, които се придружават от документи, удостоверяващи зоотехническите и ветеринарно-санитарните им качества. 
  (2) Мъжки разплодници се използват за естествено покриване при наличие на ветеринарномедицински и селекционен сертификат.”

§ 37. В чл. 38а ал. 4 се отменя.

§ 38. В чл. 38б, ал. 3 думите “тарифата по чл. 38а, ал. 4” се заменят с “тарифа, утвърдена от Министерския съвет”.

§ 39. В чл. 38з се правят следните изменения и допълнения:
1.	Досегашният текст става ал. 1.
2.	Създава се ал. 2:  
“(2) Свидетелствата се издават от Националния център за аграрни науки и/или от продуктов борд след проведен курс на обучение и успешно положен изпит.”

§ 40. Създава се чл. 38и:
“Чл. 38и. (1) Търговията с кланични трупове от зайци се извършва след тяхното окачествяване от лица, които притежават свидетелство за окачествител. Свидетелствата се издават от Националния център за аграрни науки и/или от продуктов борд след проведен курс на обучение и успешно положен изпит.
(2) Програмата за обучение и за провеждане на изпит се изготвя от Националния център за аграрни науки и/или от продуктовия борд и се одобрява от министъра на земеделието и горите.”

Предложение на н.п. Пенко Атанасов
1. В § 40,чл.38и, ал.1 след думата "окачествяване" се добавят думите "в кланници или заешки кланични линии".
2. В§ 40,чл.38и, се добавя ал.3 със следното съдържание: 
	"(3) Продуктовият борд води регистър на предприятията за производство на заешко месо и регистър на завършилите квалификационен курс за класификация и окачествяване на заешко месо и разфасовки".

§ 41. В чл. 39 се правят следните изменения:
1.	В ал. 1 думите “складове” се заменят с “пакетиращи центрове”.
2.	Алинеи 2 и 3 се отменят.

§ 42. Създава се чл. 39а:
“Чл. 39а. (1) Търговията с чистопородни разплодни животни, хибриди, регистрирани еднокопитни, сперма, яйцеклетки и ембриони не може да се забранява или ограничавана на зоотехнически и генеалогични основания освен произтичащите от този закон и наредбите по чл. 8, ал. 6. 
(2) При търговия с чистопородни разплодни животни, хибриди, сперма, яйцеклетки и ембриони в рамките на Европейската общност държавите членки могат да изискват наличие на зоотехнически сертификат или сертификат за произход. При търговия с регистрирани еднокопитни те се придружават от идентификационен документ (паспорт).
(3) Документите по ал. 2 се издават от развъдните асоциации, а при чистокръвните породи коне - от организации, одобрени със заповед на министъра на земеделието и горите.
(4) Когато се застрашава съществуването на породите животни по чл. 18, ал. 2, т. 1 и 2, министърът на земеделието и горите по предложение на Изпълнителната агенция по селекция и репродукция със заповед може да забрани или ограничи износа.”

§ 43. Член 43 се изменя така:
“Чл. 43. Внасянето от трети страни на чистопородни разплодни животни, хибриди и регистрирани еднокопитни се допуска, при условие че животните са:
1. вписани в родословна книга или в зоотехнически регистър на страна износител, които се водят от развъдна асоциация, отговаряща на изискванията на чл. 44а;
2. придружени със зоотехнически сертификат, идентификационен документ (паспорт) при еднокопитните, доказващ произхода и продуктивните им качества;
3. придружени с ветеринарномедицински сертификат съгласно 
чл. 56, ал. 1, т. 3 от Закона за ветеринарномедицинската дейност;
4. придружени с документ, доказващ, че чистопородните разплодни животни, хибриди и регистрирани еднокопитни ще бъдат вписани в родословна книга или в зоотехническия регистър, водени в Европейската общност, след изтичането на карантинния период.”

§ 44. Член 44 се изменя така:
“Чл. 44. (1) Внасянето на яйцеклетки и ембриони в страната от трети страни се осъществява при спазване на следните изисквания:
1. яйцеклетките и ембрионите да произхождат от животно, което е вписано в родословна книга или в зоотехнически регистър на страната износител, които се водят от развъдна асоциация, отговаряща на изискванията на чл. 44а;
2. яйцеклетките и ембрионите да са придружени от зоотехнически и ветеринарномедицински сертификати.
(2) Внасянето на сперма в страната от трети страни се осъществява при спазване на следните изисквания:
1. да произхожда от животно, което е вписано в родословна книга или в зоотехнически регистър на страната износител, които се водят от развъдна асоциация, отговаряща на изискванията на чл. 44а;
2. да произхожда от животно, което е било предмет на контрол на продуктивните качества и има определена развъдна стойност;
3. да е придружена от зоотехнически и ветеринарномедицински сертификати.
(3) Вносителят организира съхраняването на внесените сперма, яйцеклетки и ембриони при спазване на Закона за ветеринарномедицинската дейност.”

§ 45. Член 44а се изменя така:
“Чл. 44а. (1) Вносът по чл. 43 и 44 е възможен, когато развъдната асоциация, контролираща животните, е в списъка, съставен от компетентните органи на третата страна и представен на Европейската комисия.
(2) Министърът на земеделието и горите  може да отправи мотивирано искане до Европейската комисия за въвеждане на допълнителни изисквания за внасяне от трети страни на чистопородни разплодни животни, хибриди, регистрирани еднокопитни, сперма, яйцеклетки и ембриони освен определените в чл. 43 и 44”

§ 46. Създава се чл. 44б:
“Чл. 44б. (1) Изпълнителната агенция по селекция и репродукция в животновъдството контролира внасянето на разплодни животни, сперма, яйцеклетки и ембриони от трети страни и изнасянето на застрашени породи от територията на страната.
(2) Условията и редът за провеждане на контрола по ал. 1 се уреждат с наредба на министъра на земеделието и горите."

§ 47. В чл. 45 се правят следните изменения:
1. В ал. 1 след думите „селскостопански животни” се добавя „сперма, яйцеклетки и ембриони”.
2. В ал. 2 думите „чл. 13, ал. 2” се заличават.

§ 48. В чл. 46 т. 4 се отменя.

Предложение на н.п. Венцислав Върбанов
	Създава се § 48а.
	“§ 48а. Създават се членове 46а, и 46б.
	“Чл. 46а. Контролът върху развъдната дейност включва:
1. Проверка наличието на идентификация свързана с развъдната дейност на селскостопански животни включени в развъдни програми (татуировка или друг вид маркировка по екстериора на животните.
2. Проверка начините и формите на регистриране на животни включени в развъдни програми.
3. Проверка начините и методите на контрол на продуктивни качества и признаци обект на селекция и тяхното съответствие с международни и национални правила и стандарти.
4. Проверка наличието и състоянието на зоотехническите регистри, и правилността на неговото водене.
5. Проверка наличието и състоянието на родословната книга

Чл. 46б. Контролът върху производството, окачествяването и търговията със  селскостопански животни включва:      
1. Проверка на състоянието и начина на използване на сградите, инсталациите и техническото оборудване, свързани с производството, окачествяването и търговията в животновъдството;
2. вземане на проби за извършване на анализи и изследвания;
3. проверка на документацията свързана с  извършваната дейност;
4. проверка на системите за контрол, въведени в обектите по чл. 13, ал. 2.”

§ 49. В чл. 47 се правят следните изменения:
1. В т. 2 след думите „обектите по” думите „чл. 13, ал. 2” се заличават.
2. В т. 3 думата “трансфер” се заменя с “трансплантация”.

Предложение на н.п. Пенко Атанасов
В чл. 47 т.1 да се направи следното допълнение: след думите "по чл.38ж да се добави "и обектите за производство и търговия с кланични трупове от зайци по чл.38и, ал.1”.

Предложение на н.п. Венцислав Върбанов
Създава се § 49а.
§ 49а. Създава се чл. 47а.
	“Чл. 47а. (1) Контролът върху развъдната дейност се осъществява от:
1.	длъжностни лица упълномощени от министъра на земеделието и горите;
2.	юридически лица получили разрешение от министъра на земеделието и горите; 
(2) Министъра на земеделието и горите одобрява правилник за контрол върху развъдната дейност със селскостопански животни.

§ 50. В чл. 48 т. 5 се изменя така:
„5 да осъществяват контрол върху качеството на получаваните сперма, яйцеклетки и ембриони, да контролират условията за тяхното съхраняване и реда за използване на мъжки разплодници за естествено покриване;”

Предложение на н.п. Венцислав Върбанов
 § 50 се изменя така.
“§ 50. Член 48 се изменя така:
“Чл. 48. Контролните органи имат право:
1. да извършват проверки в обекти и юридически лица извършващи дейност регламенитирана в този закон. 
2. да изискват за проверка необходимата документация или информационни системи при извършване на развъдна дейност със селскостопански животни и птици. 
3. да се произнасят относно истинността на публикуваните или декларираните данни и информация на развъдните асоциации и всички физически и юридически лица занимаващи се с развъдна дейност.
4. да изискват и получават информация и данни да анализират спазването на изискванията за разделно изкупуване на чистопородни разплодни животни и хибриди и животинска продукция.
5. да осъществяват контрол върху качеството на получаваните биологични продукти, да спазват условията за тяхното съхраняване.”

§ 51. В чл. 52, ал. 1 думите „чл. 37, ал. 1, т. 1 и 3” се заменят с 
„чл. 33, ал. 1”.

§ 52. В чл. 53, ал. 1 думите „чл. 37, ал. 2" се заменят с „чл. 33, ал. 3”.

§ 53. В § 1 от Допълнителната разпоредба се правят следните изменения и допълнения:
1. В т. 1 думата „активна” се заменя с „контролирана”.
2. Точка 2 се изменя така:
„2. "Биологични продукти" са продуктите, получени при спазване на изискванията за биологично производство."
3. Точка 5а се отменя. 
4. Създава се т. 6а:
“6а. „Зоотехнически регистър” е книга, регистър или електронен регистър, която се води от развъдна асоциация или организация, получила разрешение за извършване на развъдна дейност със селскостопански животни и птици, и съдържа: идентификационен номер на животното, дата на раждане, пол, порода, майка и баща на животното, собственик на фермата и селището (местоположението)." 
5. Точки 13 и 14 се отменят.
6 . Точка 22 се изменя така:
“22. “Родословна книга” е всяка книга, регистър или информационен носител, която се води от развъдна асоциация, получила разрешение по 
чл. 29 от ЗЖ, и в която се вписват чистопородните разплодни животни и регистрирани еднокопитни с цел да се удостоверят произходът, продуктивността и генетичната им стойност, като се посочват всички известни техни родственици по възходяща линия.”
7. Точка 24 се изменя така:
„24. „Селскостопански животни” по смисъла на този закон са говеда, биволи, овце, кози, еднокопитни, свине, птици, зайци, пчелни семейства и копринена пеперуда, отглеждани и развъждани със стопанска цел, както и кучета със селскостопанско предназначение."
8. В т. 27 думата „трансфер” се заменя с „трансплантация”.
9. Точка 28 се изменя така:
“28. “Животновъдна ферма” е технически и икономически отделна стопанска единица, която има самостоятелно управление и чиято продукция се категоризира като животинска."
10. Точка 31 се изменя така:
“31. “Ценни породи” са породи с национална значимост, които имат стопанска и генетична стойност.”
11. Точка 33 се изменя така:
„33. „Чистопородно разплодно животно” е контролирано разплодно животно, чиито родители, прародители и самото то са вписани или регистрирани в родословната книга на съответната порода и което отговаря на изискванията да бъде регистрирано в родословната книга."
12. Създава т. 36 - 39:
„36. „Зоотехническа книга” е книга, в която се вписват резултатите от селекционната дейност в развъдните стопанства, изготвена по образец, утвърден от развъдните асоциации.
37. “Развъдна асоциация” е организация или сдружение на животновъди, които са получили разрешение за дейност по реда на чл. 29 и водят родословната книга или зоотехническия регистър.
38. „Вписани еднокопитни” са еднокопитните, регистрирани вече в една родословна книга и включени в друга такава книга според целите на селекционната програма.
39. „Генеалогични основания” са основания, доказващи произхода на чистопородните животни и хибриди.
40. „Продуктов борд” е междупрофесионално сдружение, регистрирано при условията и по реда на Закона за юридическите лица с нестопанска цел, в обществена полза."

Предложение на н.п. Венцислав Върбанов
	По § 53:
	В § 53 относно § 1 от Допълнителната разпоредба се правят следните изменения и допълнения:
1. Създава се точка 3а.
	“3а. „Генетични ресурси в животновъдството” - Животински видове или популации от тях, които се използват или могат да бъдат използвани за производство на храна или селскостопанска дейност. Популациите във всеки от видовете животни могат да бъдат класифицирани, като диви и неопитомени, местни и примитивни популации, стандартизирани и породи, селекционирани линии и всеки консервиран генетичен материал. Всички от тях понастоящем са категоризират като породи.”;

2. Точка 6 се изменя така:
“6. “Зоотехнически сертификат” е документ за произхода, продуктивността и развъдната стойност на регистрираното животно.

3.	Създава се т.6а.
“6а. „Зоотехнически регистър” е книга, регистър или фаил която се води от развъдна асоциация или организация имаща разрешение за извършване на развъдна дейност със селскостопански животни и птици и съдържа: идентификационен номер на животното, дата на раждане, пол, порода, майка и баща на животното, собственик на фермата и селището (местоположението).” 

4.	Точка 8 се изменя така:
“8. “Контрол на продуктивните качества” е процедура за определяне на величината на признаци характеризиращи дадени продуктивни характеристики на едно животно при определени условия на отглеждане.

5.	Точка 13 се заличава.

6.	Точка 18 се изменя така:
 “18  „Порода”е всяка специфична подгрупа от домашни животни с определени и идентифицирани външни признаци, които и позволяват да бъде отделена чрез визуална оценка от други определени по сходен начин групи животни в същия вид, или група животни за която географско или културно разделяне от фенотипно сходни групи е довело до възприемането и като отделна идентичност.”
 
7.	Създават се т. 18а – 18д.
“18а. „Порода в риск” - Всяка порода, при която съществува вероятност тя да изчезне, ако факторите причиняващи намаляване на нейния брой не бъдат елеминирани или отстранени.” 

18б. „Изчезваща порода” - Порода, при която общия брой на разплодни женски животни е по-малък от 100, а броят на разплодните мъжки животни е по-малък или равен на 5; или общия популационен размер е близък или малко над 100 и съществува тенденция към намаление и процента на чистопородните женски е по-малък от 80 %.

18в. „Застрашена от изчезване”   Порода, при която общия брой на разплодните женски животни е между 100 и 1000 или общия брой на разплодните мъжки животни е по-малък или равен на 20 и по-голям от 5; или общият популационен размер е близък или малко над 100 и съществува тенденция на увеличаване и процента на чистопородните женски животни е над 80 %; или общия популационен размер е близък или малко над 1000 и съществува тенденция към намаление и процента на чистопородните женски животни е под 80 %

18г. „Изчезнала порода” - порода, за която не съществува голяма възможност да бъде възстановена, като породна популация. Изчезването е абсолютно, когата няма разплодни мъжки животни (сперма), разплодни женски животни (яйцеклетки), нито останали ембриони. 

18д. „Порода незастрашена от изчезване” – порода при която общия брой на оставените женски и мъжки животни за разплод са съответна на 1000 женски и на 20 мъжки, процента на чистопородните женски животни е близък до 100% и популационния размер се увеличава.”

8.	Точка 22 се изменя така:   
“22. Родословна книга” е книга, файл или информационна система, която се води от развъдна асоциация и в която се вписват чистопородните животни за разплод с цел да се удостоверят произходът, продуктивността и развъдната им стойност.

9. Създава се т. 14а.
“14а. „Племенно стадо” – стадо с чистопородни животни, в което се извършва развъдна дейност.”

10 . Създава се т. 15а.
“15а. „Племенна животновъдна ферма” – ферма в която се извършва развъдна дейност.

Предложение на н.п. Пенко Атанасов

В § 53 от допълнителните разпоредби в т.40 се прави следното изменение и допълнение: след "междупрофесионално сдружение" се добавя "на животновъдни организации /съюзи, асоциации/, физически и юридически лица" и след "нестопанска цел" отпадат думите "в обществена полза".

Предложение на н.п. Олег Попов

В §53 от Допълнителните разпоредби на Закона за животновъдството т.24 след "кучета" се добавя "и камили".

Предложение на н.п. Евдокия Манева и н.п. Васил Паница
 
В раздел "Допълнителна разпоредба" се добавя нова точка 41 със следния текст:
"т. 41. "Национален генофонд" е единна структура, обединяваща всички видове и породи животни под селекционен контрол, с високи развъдни и природно-климатични стойности с национално значение".

§ 54. В § 54, ал. 3 от Преходните и заключителните разпоредби на Закона за изменение и допълнение на Закона за животновъдството след думата „Кабиюк” се добавя „не може да бъде обект на принудително изпълнение и”.

Заключителни разпоредби
	
Предложение на н.п. Даут Осман и гр.н.п.
В подразделението "Заключителни разпоредби" се правят следните изменения и допълнения:
Заглавието на подразделението се изменя така: "Преходни и заключителни разпоредби"

§ 55. За стимулиране развитието на млекопроизводството, по предложение на съответния регионален млечен борд министърът на земеделието и горите - за земите от държавния поземлен фонд, и общинският съвет - за земите от общинския поземлен фонд, предоставят под наем или аренда земи за дългосрочно ползване на млекопроизводители. Срокът за предоставяне на земите не може да бъде по-кратък от 5 години.

Предложение на н.п. Венцислав Върбанов
	По § 55.
В § 55 думата „млекопроизводството” да се замени с „животновъдството”, и след думите „регионален млечен борд” се добави  „и животновъдните организации”.

Предложение на н.п. Юксел Хатиб
По §55
В § 55 думата „млекопроизводството” да се замени с „животновъдството”, и след думите „регионален млечен борд” се добави  „и животновъдните организации”.

Предложение на н.п. Евдокия Манева и н.п. Васил Паница
	В заключителните разпоредби:
В § 55 думата "млекопроизводството" да се замени с "животновъдството", а след думите "регионален млечен борд" да се добави "и животновъдните организации".

Предложение на н.п. Евдокия Манева и н.п. Васил Паница
В преходните и заключителните разпоредби се създават нови § 55 и § 56 със следния текст:
"§ 55. (1) В тримесечен срок от влизане в сила на този закон се провежда Общо събрание на НМБ, което избира нов състав на Управителния съвет, в съответствие с изискванията на чл. 126, ал. 1, ал. 3 и ал. 4 от този закон.
(2) Националният млечен борд не може да откаже членство на лицата по чл. 12а, ал. 3, т. 1-5 от този закон, които декларират, че приемат неговия устав и цели."
"§ 56. (1) В тримесечен срок от влизане в сила на този закон се провеждат Общи събрания на Регионалните млечни бордове, които избират нов състав на Управителния съвет, в съответствие с изискванията на чл. 12б, ал. 3 от този закон.
(2) Регионалният млечен борд не може да откаже членство на лицата по чл. 12е, ал. 3, т. 1-3 от този закон, които декларират, че приемат неговия устав и цели."

-Досегашните § 55 и § 56 стават съответно §57 и § 58.

Предложение на н.п. Даут Осман и гр.н.п.
Създават се нови § 56 и 57:
"§ 56. (1) В тримесечен срок от влизане в сила на този закон се провежда Общо събрание на Националния млечен борд, което избира нов състав на управителния съвет в съответствие с изискванията на чл.12б, ал.1, ал.3 и ал.4.
(2) Националният млечен борд не може да откаже членство на лицата по чл.12а, ал.3, т.1-5, които декларират, че приемат неговия устав и цели.
§ 57. (1) В тримесечен срок от влизане в сила на този закон се провеждат Общи събрания на Регионалните млечни бордове, които избират нов състав на управителните съвети в съответствие с изискванията на чл.12б, ал.3.
	(2) "Регионалният млечен борд не може да откаже членство на лицата по чл.12е, ал.3, т.1-3, които декларират, че приемат неговия устав и цели."
	3. Досегашните § 56, 57 и 58 стават съответно § 57, 58 и 59.

§ 56. В Закона за ветеринарномедицинската дейност (ДВ, бр. 87 от 2005 г.) се правят следните изменения  и допълнения:
1. В чл. 7, ал. 2 т. 10 се изменя така: 
“10. центровете за трансплантация на ембриони, центровете за изкуствено осеменяване и центровете за съхранение на сперма.”
2. Създават се чл. 138а - 138г:
“Чл. 138а. (1) Редът за регистрация по чл. 137, ал. 1-8 се прилага и за регистрация на организациите и центровете за трансплантация на ембриони, центровете за изкуствено осеменяване и центровете за съхранение на сперма.
(2) В регистъра на обектите по ал. 1 се вписват обстоятелствата по чл. 137, ал. 9, т. 1-4, 8 и 9.
Чл. 138б. (1) Добив и съхранение на ембриони и яйцеклетки се извършва само от екипи, регистрирани в Националната ветеринарномедицинска служба.
(2) За регистрация по ал. 1 ръководителят на екипа подава заявление до директора на регионалната ветеринарномедицинска служба, към което прилага:
1.	копие от диплома за висше ветеринарномедицинско образование на ръководителя на екипа или документ за признато право за упражняване на ветеринарномедицинска професия в Република България, когато ръководителят е чужденец;
2.	копия от дипломите за ветеринарномедицинско образование на членовете на екипа;
3.	декларации за преминало обучение от членовете на екипа в областта на контрола на болестите и процедурите за работа в стерилни условия;
4.	декларации, че членовете на екипа не са лишени от право да упражняват ветеринарномедицинска  професия;
5.	описание на оборудването в лабораторията (подвижна или стационарна) за преглед, обработка и пакетиране на ембриони, включително описание на помещенията за стационарните лаборатории;
6.	документ, удостоверяващ правото на ползване или договор/договори за работа на екипа в лабораторията по т. 5;
7.	копие от договор за осигуряване на необходимите материали и стерилизиране на инструментите и оборудването си със стационарна лаборатория, когато дейността се извършва в подвижна лаборатория;
8.	документ за платена такса в размер, определен с тарифата по 
чл. 14, ал. 2.
(3) Директорът на регионалната ветеринарномедицинска служба със заповед определя комисия за проверка на представените документи и за съответствието на лабораторията с изискванията на Наредба № 29 от 2006 г. за здравните изисквания към ембриони от говеда и биволи при обмена им между Република България и държавите – членки на Европейския съюз, и при внасянето им от трети страни (обн., ДВ, бр. 24 от 2006 г.; изм. и доп., бр. 29 от 2006 г.), която съставя протокол.
(4) При непълнота или нередовност на документите по ал. 2 и/или несъответствие на лабораторията с ветеринарномедицинските изисквания комисията писмено уведомява заявителя и му определя срок за отстраняването им.
(5) В 20-дневен срок от подаване на заявлението или от изтичане на срока по ал. 4 директорът на регионалната ветеринарномедицинска служба вписва екипа в регистър и издава удостоверение за регистрация по образец или мотивирано отказва регистрацията.
(6) В случаите по ал. 4 срокът по ал. 5 спира да тече.
(7) Отказът по ал. 5 може да се обжалва по реда на Административнопроцесуалния кодекс.
(8) Регистърът по ал. 5 съдържа:
1.	номер и дата на издаденото удостоверение;
2.	ветеринарен регистрационен номер на екипа;
3.	имена, ЕГН и постоянен адрес на ръководителя и членовете на екипа;
4.	адрес на стационарната лаборатория, в която ще се извършва дейността;
5.	номер и дата на заличаване на регистрацията;
6.	промени във вписаните обстоятелства.
Чл. 138в. Регистрацията по чл. 138 се заличава и удостоверението се обезсилва със заповед на директора на регионалната ветеринарномедицинска служба при:
1.	груби или системни нарушения на ветеринарномедицинските изисквания;
2.	прекратяване дейността на екипа по молба на ръководителя му;
3.	прекратяване на договора за ползване със стационарната лаборатория, в която се извършва дейността.
Чл. 138г. (1) При установяване нарушения  на изискванията в центровете за добив и съхранение на зародишни продукти и в обектите по 
чл. 138б официалните ветеринарни лекари:
1. предприемат мерките по чл. 131, ал. 1, т. 1 и 2;
2. разпореждат унищожаване на зародишните продукти.
(2) При прилагане на мерките по ал. 1 се прилагат разпоредбите на чл. 131, ал. 2-5."

		Предложение на н.п. Венцислав Върбанов
	По § 56. относно Закона за ветеринарномедицинската дейност  
		
		1. В чл. 7, ал. 2, т 10 се  изменя  така:
		„10.  центровете  за  репродукция”; 

 2. В чл. 138а, ал. 1 думите „трансплантация на ембриони, центрове за изкуствено осеменяване  и центрове за съхранение на сперма” се заменят с „репродукция”;

 3. В чл. 138б  се правят следните изменения.
 а/ в ал.  1  думата „ само” да отпадне;
	б/ в ал.  2:
-  в  т. 1 и 2  след думата „ветеринарномедицинско” да се добави  „и зооинженерно”;
	- точка  3 се изменя така:
	„т. 3 Удостоверение за преминало обучение от членовете на екипа в областта на изкуственото осеменаване, трансплантация на ембриони и на контрола на болестите и процедурите за работа в стерилни условия”;
	- в т. 5 след думите „пакетиране на”  да се добави „сперма, яйцеклетки и”;
	в/ алинея  3  се  изменя  така:
	„(3) Директора на регионалната ветеринарномедицинска служба със заповед определя комисия за проверка на представените документи  и за съответствието на лабораторията със здравните изисквания към сперма, яйцеклетки и ембриони при обмена  им между Република България и държавите  членки на Европейския съюз и  при внасянето им от трети страни, която съставя протокол”.
	4. В  Чл.  138г  в ал. 1  думите „добив и съхранение на зародишни продукти” да се заменят с „репродукция”.

Предложение на н.п. Юксел Хатиб
По § 56
Относно Закона за ветеринарномедицинската дейност  
1. В чл. 7, ал. 2, т 10 се  изменя  така:
		„10.  центровете  за  репродукция”; 
2. В чл. 138а, ал. 1 думите „трансплантация на ембриони, центрове за изкуствено осеменяване  и центрове за съхранение на сперма” се заменят с „репродукция”;
3. В чл. 138б  се правят следните изменения.
 а/ в ал.  1   преди думата ембриони да се добави “сперма,” думата „ само” да отпадне, а думите “Националната ветеринарномедицинска служба” да се заменят с “министерството на земеделието и горите”;      
б/ в ал.  2:
- думите “регионалната ветеринарномедицинска служба” се заменят с “областна дирекция земеделие и гори”
- в  т. 1 и 2  след думата „ветеринарномедицинско” да се добави  „или зооинженерно”;
	- точка  3 се изменя така:
		 „т. 3 Удостоверение за преминало обучение от членовете на екипа в областта на изкуственото осеменаване, трансплантация на ембриони и на контрола на болестите и процедурите за работа в стерилни условия”;
- в т.5 преди думата” ембриони” се добавя ” сперма, яйцеклетки и” 
в/ в ал.  3 се изменя така:
“(3) Директорът на регионалната ветеринарномедицинска служба със заповед определя комисия за проверка на представените документи и за съответствието на лабораторията с  здравните изисквания към сперма, яйцеклетки и ембриони при обмена им между Република България и държавите членки на Европейския съюз, и при внасянето им от трети страни която съставя протокол.”
   4. В  Чл.  138г  в ал. 1  думите „добив и съхранение на зародишни продукти” да се заменят с „репродукция”.

Предложение на н.п. Олег Попов

Чл. 138б, ал. 1 и 2 придобиват следната редакция:
"(1) Добив и съхранение на ембриони и яйцеклетки се извършва само от екипи, регистрирани в Националната ветеринарномедицинска служба.
	(2) За регистрация по чл.1, ръководителят на екипа подава заявление до директора на РВМС към което прилага:
1. копие от дипломата за висше животновъдно или ветеринарномедицинско образование на ръководителя на екипа или документ за признато право за упражняване на висши животновъдни или ветеринарномедицинска професии в Република България, когато ръководителят е чужденец;
2. копия от дипломите за висше или средно животновъдно или
	ветеринарномедицинско образование на членовете на екипа;
3. декларации за преминало обучение от членовете на екипа в областта на контрола на болестите в процедурите за работа в стерилни условия;
4. декларации, че членовете на екипа не са лишени от право да упражняват висши или средни животновъдни или ветеринарномедицински професии;
	5. описание на оборудването в лабораторията /подвижна или стационарна/ за преглед, обработка и пакетиране на ембриони, включително описание на помещенията за стационарните лаборатории;
6. документ, удостоверяващ правото на ползване или договор/ и за работа на	екипа в лабораторията по т.5;
	7. копие от договор за осигуряване на необходимите материали и стерилизиране на инструментите и оборудването си със стационарна лаборатория, когато дейността се извършва в подвижна лаборатория;
8. документ за платена такса в размер, определен в тарифата по чл. 14, ал.2."

Предложение на н.п. Евдокия Манева и н.п. Васил Паница

В § 56 се правят следните изменения и допълнения:
1. В чл. 7, ал. 2, т. 10  да се измени така:
"т. 10. центрове за репродукция"
2. В чл. 138а, ал. 1 думите "трансплантация на ембриони, центрове за изкуствено осеменяване и центрове за съхранение на сперма" да се замени с 	"репродукция"
3. В чл. 138б, ал. 1 думата "само" да отпадне.
- В ал. 2, т. 1 и т. 2. след думата "ветеринарно-медицинско" да се добави "и зооинженерно".
- т. 3 да се редактира, както следва:
"т.3. Удостоверение за преминато обучение от членовете на екипа в областта на изкуственото осеменяване, трансплантация на ембриони и на контрола на болестите и процедурите за работа в стерилни условия".
В т. 5 след думите "пакетиране на" да се добави "сперма, яйцеклетки и".

Ал. 3 се редактира, както следва:
"(3) Директорът на регионалната ветеринарно-медицинска служба със заповед определя комисия за проверка на представените документи и за съответствието на лабораторията със здравните изисквания към сперма, яйцеклетки и ембриони при обмена им между Република България и държавите-членки на Европейския съюз при внасянето им от трети страни. За проверката се съставя протокол."
4. В чл. 138г, ал. 1 думите "добив и съхранение на зародишни продукти" да се заменят с "репродукция".

Предложение на н.п. Евдокия Манева и н.п. Васил Паница

В Закона за собствеността и ползването на земеделските земи се правят следните изменения и допълнения: 
Чл. 4а се изменя, както следва:
"4а (1) Гражданин или юридическо лице може да продаде земеделска земя на трето лице, само след като представи пред нотариус писмена декларация, че е предложил на ползвателя, с когото има сключен договор за аренда или договор за наем за срок от 5 и повече години и е ползвал имота една и повече години, да купи земеделска земя. В предложението собственикът определя цената, условията и срока за отговор от ползвателя."
В чл. 4а, ал. 1, т. 1, т. 2 ит. 3 отпадат. В чл. 4а, ал. 2 добива следния вид:
"(2) Когато третото лице купи земеделската земя при условия, уговорени привидно, ползвателят може да купи земеделската земя при действително уговорените условия. Искът се предявява в двумесечен срок от продажбата. "

§ 57. Този закон въвежда разпоредбите на Директива 77/504 на Съвета относно чистопородни разплодни животни от рода на едрия рогат добитък, Директива 94/28 ЕО на Съвета относно определяне на принципните зоотехнически изисквания и изискванията за родословие, които се прилагат при внос от трети страни на животни, сперма, яйцеклетки и ембриони, изменяща Директива 77/504/ЕИО относно чистопородните разплодни животни от рода на едрия рогат добитък, Директива 91/174 относно определяне на зоотехнически и родословни изисквания за търговията с чистокръвни животни и за изменение на директиви 77/504/ЕИО и 90/425/ЕИО (91/174/ЕИО), Директива 88/407 относно здравните изисквания за животни и търговия на дълбоко замразена сперма от домашни животни.

	Предложение на н.п. Венцислав Върбанов
Създава се § 57а.
§ 57.  В Закона за пчеларството се правят следните изменения и допълнения:
1. Член 7 се изменя така:
“Чл.7.  Министерството на земеделието и горите изготвя годишни национални програми  в областта на пчеларството, в съответствие с регламентите на Европейската Общност.”
 2. Член 36 се изменя така:
“Чл. 36.  (Обн. - ДВ, бр. 57 от 2003 г.) (1) За осъществяване на
профилактика на заболяванията и опазване на пчелните семейства от отравяне със заповед на ръководителя на областната дирекция "Земеделие и гори" се създават постоянни комисии по общини в състав: представител на съответната общинска служба по земеделие и гори, на съответната община, на Районната ветеринарномедицинска служба, на Регионалната служба по растителна защита, на Изпълнителната агенция по селекция и репродукция в животновъдството, както и пчелар – проверител.
(2) Министърът на земеделието и горите издава правилник за организацията и дейността на постоянните комисии по ал. 1.
(4) Членове на постоянните комисии по ал. 1 извършват пролетен и есенен профилактичен преглед на пчелните семейства.
 (3) В рамките на работното време членовете на постоянните комисии, притежаващи документ по утвърден образец, определен в правилника по ал. 2, имат право да влизат във всеки личен и обществен пчелин и да извършат преглед на пчелните семейства и пчеларския инвентар.
	В  §  1, т. 10 се изменя така.
 “10. "Пчелар проверител" е опитен пчелар, притежаващ удостоверение за професионална квалификация “пчелар-проверител”. 

Предложение на н.п. Пламен Моллов

Създава се § 59:
“§ 59. В Закона за храните IОбн., ДВ, бр. 90 от '1999 Г., изм. и доп., бр. 102 от 2003 Г., изм., бр. 70 от 2004 Г., изм. и доп., бр. 87, 99 и 105 от 2005 Г., бр. 30,31,34,51,55 и бр. 96 от 2006 г.l се правят следните изменения и допълнения:
1. В чл. 3 се правят следните изменения и допълнения:
а/ досегашният текст става ал. 1;
 б/ създава се ал. 2:
	"/21 По предложение на Националния съвет по безопасност на храните или на браншовите организации с наредбите по чл. 4 се утвърждвават минимални съдържания и съотношения на основните компоненти на утвърдения състав на храните по ал. 1."
	2. В чл. 44, ал. 1 след думата "който" се добавя "произвежда, търгува или".
3. В § 92 от Преходните и заключителни разпоредби към Закона за изменение и допълнение на Закона за храните (ДВ, бр. 31 от 2006 Г., в сила от 14.04.2006 Г., изм., бр. 96 от 2006 Г., в сила от 1.01.2007 г.) след думата "стратегия" се добавя "и законопроект".	

§ 58. Законът влиза в сила от деня на обнародването му в “Държавен вестник”.

						ПРЕДСЕДАТЕЛ:

							Васил Калинов